text:
Ætlað uttandura. Serliga til møblar úr hørðum viði og aðrar líknandi flatar uttandura. Úrslitið verður best, um viðurin verður viðgjørdur, áðrenn hann er slitin av veðri.
T13 aðalolja treingir seg lættliga inn í viðin og verjir væl fyri vatni.
Litir:
Tekk og klárt. Kann eisini blandast til hópin av øðrum hálvfjalandi litir.
T13 aðalolja kann smyrjast á flatan við pensli, pútu ella sproytu.
Trygdarflokkur:
3 – 1
Tynna og reinsa amboð:
Mineralskt terpentin
Tíð at torna:
5-6 tímar við 20°C
Mála útyvir:
Eftir 4-8 tímar, alt eftir umstøðum
Tjúkd:
Um 15 sek. (DIN 4; 25°C)
Evnisnøgd:
Um 0,88 g/ml (25°C)
Turrevni:
Uml. 42% av nøgd ella uml. 36% av rúmd
Tilfarsnýtsla:
Uml. 0,06-0,10 l/m2 í ummáli alt eftir, hvussu ruflutur flatin er og umstøðum annars
VOC-evni:
Sbrt. reglugerð 1025/2005 eru mørkini fyri VOC-evni í hesi vøru fl A/e 400g/l (2010). Vøran inniheldur í mesta lagi 540 g/l.


c: text/html

text:
Endamál: At næmingar kunnu tosað um summarstörv sum unglingar hava og kunnu seta tey í störri samanhang.
Uppgáva:
- Hevur tú havt summarvinnu?
- Hvat fyri vinna var tað?
- Hvat fáa unglingar í lön fyri at ansa börnum, bera blöð út ella í „ung í arbeiði“?
- Hvat fyri vinnu hava tínir javnaldrar í hinum Norðurlondunum?
- „Ung í arbeiði“ er ikki serliga vanligt aðra staðni á Norðurlondum. Hvussu hevði tú greitt javnaldrum frá um „ung í arbeiði“?
- Hvat ætlar tú at verða?
- Kennir tú nakað til starvið? Farð á staðið og gerð eina samröðu við onkran sum vinnur hetta starv.
- Kanst tú vinna hetta starv í tíni heimbygd?
- Hvat er hövuðs vinnan í tínum bygdalagi?
Úrslit:
Tosið saman og roynið at finna svar uppá spurningarnar sum vórðu nevndir omanfyri.
Næmingar býta niðurstöðurnar ímillum sín og kunna hinar næmingarnar við til dömis at brúka PowerPoint, myndaalbumi (Bookr eða Flickr Toys), blaði (Glogster) ella talvu.

robotstxt: allowed

filter: keep


text:
Árar og tyljur stóðu fyri tørni
Fríggjakvøldið samlaðust nakrir limir í felagnum og aðrir góðir vinir at felagnum, niðri á loftinum í Baccalao. Árar, tyljur, mastur og alt, sum har til hoyrir, varð lagt inn í eitt rúm har at torna, tá báturin varð tikin upp á land fyri summarið.
Nú skuldi alt so reinsast og smyrjast. Fyrsta smyrjiumfar gekk skjótt og væl. Vit vóru 7 mans, og uppá eini 3 tímar var alt avgreitt. Tað skal tó sigast, at tað ikki var full ferð á alla tíðina.
Tá ið oljan er tornað eitt sindur, verður alt smurt einaferð afturat. Helst einaferð í hesi vikuni.
Bátarnir skulu smyrjast
Nú fer at nærkast til bátanir eru klárir til smyrjing. Báðir bátanir eru reinsaðir, og eru nakrir turrir dagar í trekk í nærmastu framtíð, so verður farið í holt við teir. Ætlanin er, at Teinæringurin skal flotast á flaggdegnum 25. apríl.
Tann lítli báturin, sjeymannafarið Leiftur, verður flotaður nakrar dagar áðrenn, um tað verður møguligt.
Vónandi síggja vit fleiri limir, tá vit fara at smyrja bátarnar.


text:
Upphiting
byrjar kl.12.00 í morgin í Neistarúminum, við andlitsmáling, ábit o.ø.
Komið øll við, bæði stór og smá og verið í bláum :)
Koyr á Neistin
🔹💙🔹Blátt er gott🔹💙🔹
'
verður
mánadagin 27. Feb. Kl. 17.00
í høllini á Hálsi fyri øll Neistafólk, børn, ung, gomul, alla familjuna.
Komið í høllina og fái eina annarleiðis, hugnaliga og stuttliga løtu saman.
Kostnaður 50kr.
AT HAVA VIÐ:
Breyð við viðskera. Hvør familja tekur so mikið av breyði við, sum tey ætla familjan etur.
Vit sláa tunnu. Luttakararnir verða býttir upp eftir aldri, kattakongar verða kosnir og fáa vinning. Flottasta grýla verður eisini kosin og hevði tað tí verið stuttligt, um tit komu grýluklødd.
Vit gera eitt stórt sjálvtøkuborð við breyðnum, sum tit taka við og eta saman.
Tit fáa eisini sunkist, kaffi, the og køku.
Vit gleða okkum til eina hugnaliga løtu saman
Nevndin - Neistin
Blátt er Gott
Neistin – STÍF
Komið og stuðli okkara monnum í kvøld 08.02.2017
Mennirnir spæla fyrru hálvfinaluna í Faxe kondi steypakappingini í høllini
á Hálsi í kvøld kl. 20.00 móti STÍF
Neistin – STÍF (menn)
Seinna hálvfinalan hjá okkara kvinnum og monnum verður sunnudagin 12.02.2017
Kl. 15.00 Neistin – VB (kvinnur) í høllini á Hálsi
Kl. 19.00 STÍF – Neistin (menn) á Skála
Countrydansur við Bellamy Brothers
Leygarkvøldið 4 feb., verður stórur countrydansur við Bellamy Brothers og Hans Jacob Hjelm við orkestri.
Dyrnar lata upp kl 22.00 og Bellamy Brothers fara á pallin kl 23.00. Aftaná Bellamy Brothers spæla Hans Jacob Hjelm við orkestri.
Bellamy Brothers vóru á klettunum fyri nøkrum árum síðani, og var tá útselt. So tað er at skunda sær at keypa atgongumerki á www.ebillett.fo
ella í Kunningarstovuni í Havn.
Fyrstu 300 atgongumerkini kunnu keypast fyri 300 kr, eftir hetta kosta tey 400 kr.
Áðrenn dansin er tað møguligt at keypa atgongumerki til Bellamy Brothers tiltakið á Hotel Føroyum. Sí kunning www.hotelforoyar.fo
Foreldrafundur
hjá børnum og ungum í Neistanum.
Týsdagin 27. septembur 2016 er foreldrafundur í kantinuni í høllini á Hálsi :
Kl. 18.00-19.00 Mini, U8, U6 og U10
Kl. 19.00-20.00 U12 og U14
Kl. 20.00-21.00 U16, U17 og U18
Møti fjølment
Blátt er gott
Aðalfundur hjá Stuðlafelagnum
Aðalfundur hjá Stuðlafelagnum Neistin verður í Neistarúminum sunnudagin 2. oktobur 2016 kl. 19.00.
Skrá:
1. Val av fundarstjóra
2. Formaðurin greiðir frá farna ári
3. Grannskoðaður roknskapur verður lagdur fram til samtyktar
4. Møgulig uppskot frá nevndini og/ella limum felagsins
5. Val av nevnd og 2 tiltakslimum
6. Val av grannskoðara og tiltaksgrannskoðara
7. Ymiskt
Stuðlafelagið Neistin


text:
23. mai varð fyrsta umfar av TF Stórkappingini hildið á Tórsbreyt. Og júst hendan dagin rann gildistíðin fyri gomlu dómarakortini út, nú tað eru fimm ár síðani at tvey umboð fyri Dansk Atletikforbund vóru her heima og hildu dómaraskeið.
FÍF fekk í fjør avtalu í lag við tekniska stjóran hjá íslendska frælsa ítróttarsambandinum, um at hann skuldi koma til Føroya nú í vár at halda dómaraskeið. Íslendingar hava í fleiri førum undirstrikað, at teir sera fegnir ynskja at samstarva við FÍF, og hetta var eitt gott høvi at staðfesta, at eisini vit eru sinnað at samstarva vestureftir.
Thorsteinn Thorsteinsson stóð fyri dómaraskeiðinum 1. og 2. hvítusunnudag. Hann er tekniskur stjóri hjá FRÍ, men leygardagin eygleiddi hann dømingina í sambandi við 1. umfar av TF Stórkappingini. (mynd: Hvirlan)
21 skeiðsluttakarar vóru møttir hesar báðar dagarnar. Fyrireikararnir fegnast almikið um góðu undirtøkuna, tí tað er væl hugsandi, at hesi góðu fólk kundu funnið uppá okkurt annað at brúkt hesar frídagarnar til, nú góðveður var serliga seinna dagin. Tað er eisini av størsta týdningi, at vit hava fólk sum skilja lógir og reglur í frælsa ítróttinum, og sum kunnu tryggja at dómarastøðið er nøktandi.
Nýggju dómararnir: Aftast f.v.: Birgit og John Ryan, Rigmor og Tummas N. Arge, Hallur Holm, Tórur Mortensen, Regin Thomsen, Guttorm Sørensen, Søren Antoft og Gunnvá Glerfoss. F.v. Thorsteinn Thorsteinsson, Andreas Josephsen, Jan Elmar Sørensen, Heri Ziska, Steinolvur og Helgi Geyti, Rúni Jacobsen, Jógvan Glerfoss, Eyðun Jacobsen og Svend Åge Seloy.
Nýggjasta stjørnuskotið í FÍF-nevndini, Regin Thomsen, er bæði effektivur og kreativur. Eitt, tvey, trý, so hevði hann evnað okkum hesi dómarakortini til – hetta er meðan tað enn lá á tekniborðinum.


text:
- Øll Størv (111)
- Byggivirksemi (0)
- Fiskavøruídnaður (3)
- Fiskiskapur (0)
- Flutningur (1)
- Flutningur sjóvegis (3)
- Fyrisiting og tænastur (27)
- Gistihús og matstovur (12)
- Handil og umvæling (9)
- Heilsu- og almannaverk (41)
- Kunningartøkni (1)
- Lærupláss (2)
- Skipasmiður og smiður (2)
- Undirvísing (3)
- Vinnuligar tænastur (7)
Starvsfólk til toymið, sum arbeiðir við borgarum við skerdum førleikum
Almannaverkið søkir eftir fólki at arbeiða sum mentor hjá borgarum við skerdum førleikum. Starvsstaðurin er í Tórshavn.
Um tú hevur hug til serøkið og kanst skapa ein innihaldsríkar gerandisdagar fyri borgarar við skerdum førleikum, so er tú vælkomin at søkja.
Leinkja til starvið: Starvsfólk til toymið, sum arbeiðir við borgarum við skerdum førleikum (hr-manager.net)


text:
16.06.2021
TAÐ ER JØRGEN IÐ EIGUR AT REAGERA
Tað er ikki Helgi a Abrahamsen, ið eigur at reagera, men Jørgen Niclasen.
Helgi Abrahamsen segði í tíðindunum í gjár, 14. juni, at støðan er so álvarslig í Almannaverkinum, at hann kennir seg noyddan at reagera og leggja uppí verkfallið.
Hetta er púra misskilt. Tað er ikki Helgi Abrahamsen, ið eigur at leggja uppí við einum lógaruppskoti, sum í so stóran mun ger seg inn á verkfalsrættin hjá allari fakfelagsrørsluni. Heldur eigur Helgi Abrahamsen at biðja sín samstarvsfelaga úti í Fíggjarmálaráðnum, sum sjálvur hevur sent allar námsfrøðingarnar og hjálparfólk heim við einum verkbanni, at seta seg aftur við samráðingarborðið og taka upp veruligar samráðingar.
Samráðingar, har annar parturin - longu áðrenn samráðingarnar byrja - hevði lagt karmarnar fyri samráðingunum og harvið hevði avgjørt, hvat samráðingarnar skulu enda við, eru ikki veruligar samráðingar.
Tíðin er farin frá, at bara annar parturin avger, hvat samráðingar skulu enda við. Tað er upp á tíðina, at vit byrja at samráðast javnbjóðis.
Tí vil Føroya Arbeiðarafelag staðiliga heita á Fíggjarmálaráðið og Kommunala Arbeiðgevarafelagið um at taka samráðingarnar upp aftur. Lítil ivi er um, at blandar Løgtingið seg upp í verkfallið hjá Pedagogfelagnum, so fara tey eisini at blanda seg upp í onnur verkføll framyvir.
Verkfall er størsta og álvarsligasta amboðið, ið fakfelagsrørslan hevur. At politiski myndugleikin blandar seg uppí, og harvið roynir at taka hetta einasta og álvarsligasta stríðsstigið frá okkum, verður á ongan hátt góðtikið. Vit hava í dag fyriskipanir, ið kunnu loysa slíkar avbjóðingar í sáttmálaósemjum, eitt nú Semingslógina og Fasta Gerðarrættin.
Føroya Arbeiðarafelag átalar og mótmælir tí staðiliga ætlanini hjá landsstýrismanninum í arbeiðsmarknaðarmálum um at lóggeva um undantøk í Almannaverkinum, tá verkfall er.


text:
Góðu næmingar og foreldur.
Hjartaliga vælkomin aftur í skúla eftir summarsteðgin. Vit gleða okkum til eitt mennandi og spennandi skúlaár saman við tykkum.
Sum tit vita, so verða tit talmett, tá tit ganga á hádeild, men tit skulu minnast til, at eitt tal, ein karakterur sigur ikki alt.
Tað sigur lítið um, hvussu tit hava ment tykkum innan øki, tit hildu vera trupul.
Eitt talmet sigur onki um, hvussu tit eru sum næmingar og vinir.
Talmetið vísir ikki, hvussu væl tit duga at dansa, syngja, spæla ella hvussu stóra gleði, tit spreiða við tykkara smíli, skemti og vinsemi.
Talmetið vísir ikki, hvussu umsorganarfull ella umhugsin tit eru ella, at tit royna at gera tykkara besta hvønn dag.
Hesar dygdir fáa tit onki talmet fyri, men vit, sum eru saman við tykkum, síggja tær og virðismeta tær.
Tað hevur stóran týdning fyri trivnaðin í skúlanum, at vit øll gera okkara besta.
Eitt, sum eisini hevur týdning, eru reglurnar, sum eru fyri skúlan og fyri hádeild. Reglurnar eru fyri at tryggja trivnað og verja tykkum næmingar og skúlan.
Nú eru tit so mikið vaksin, at tit eiga at skilja og duga at royna at halda reglurnar, men vit vaksnu skulu nokk hjálpa tykkum, um tit onkuntíð gloyma :)
Til tykkum foreldur: Tað er sera týdningarmikið, at tit stuðla skúlans arbeiði, at tit eisini kenna reglurnar, sum eru fyri skúlan og tosa við børn tykkara og soleiðis hjálpa teimum at halda reglurnar.
Tosið við børn tykkara um góðan atburð og at tosa pent við hvønn annan.
Hjálpið okkum at læra børnini at vera góð við skúlan og styrkja felagsskapin, tí um flokkurin hevur tað gott, hevur einstaka barnið tað gott.
Vit gleða okkum til eitt gott og gevandi samstarv hetta skúlaárið.
Vinarliga
Hádeildartoymið


text:
Innbjóðing til aðalfund
Vit vilja fegin bjóða tær at koma í aðalfund hjá OM Føroyum mánadagin 19. apríl klokkan 19.30.
Koronakreppan hevur merkt allan heimin seinasta góða árið og so eisini virksemið hjá OM Føroyum. Hetta er tí fyrsti aðalfundur síðani 2019.
Á fundinum fer formaðurin at greiða frá virkseminum hjá felagsskapinum seinastu tvey árini og dagligi leiðarin fer at leggja roknskapin fram.
Vit hoyra eisini frá TeenStreet-toyminum um virksemi hjá teimum og hvørjar ætlanir eru í summar.
Fundurin í ár verður í nýggju skrivstovuhølunum hjá OM Føroyum í Skansahúsinum í J. H. Schrøtersgt 11 í Havn. Hetta er bygningurin, sum SMJ hevur hildið til í í mong ár. OM Føroyar hevur, saman við øðrum trúboðara- og hjálparfelagsskapum, leiga bygningin. Vónin er at við at samla fleiri felagsskapir, sum arbeiða fyri sama máli undir somu lon, kunnu vit lyfta støði hjá okkum øllum. Aðalfundurin er tí eisini eitt gott høvi at vitjað bygningin og kunna seg um viðurskiftini har.
Her er leinkjan til innbjóðingina á Facebook. Har ber til hjá tykkum at bjóða øðrum á aðalfundin ella stutt at siga, um tú væntar at koma ella ikki.
https://www.facebook.com/events/731487150870767
Myndin er av bygninginum, sum skrivstovan hjá OM húsast í og har aðalfundurin verður.


text:
Viðgerðartrygd til allar føroyingar verður vónandi skjótt veruleiki
18. apríl 2018
Sambandsflokkurin hevur lagt uppskot fyri løgtingið um at seta í verk eina skipan við viðgerðartrygd til allar føroyingar.
Tað skal kunna bera til hjá øllum sjúklingum at leita sær heilsubót innan stutta tíð.
Í løtuni er eitt vaksandi tal av føroyingum, sum hava eina privata viðgerðartrygd. Alt gott um tað. Men tað er umráðandi, at vit virka fyri, at allir sjúklingar verða viðgjørdir so skjótt sum til ber. Vit eru noydd til at gera tað møguligt at bjóða øllum sjúklingum viðgerðartrygd.
Ein tanki hevur verið, at tú skalt vera útgreinaður og viðgerð er byrja innan 30 dagar, frá tí at tú bleivst sjúkur, men tað hevur onkur hildið vera eitt í so høgt mál at seta sær. Men har er í øllum førum eitt arbeiði sum skal gerast, soleiðis at vit kunnu bjóða øllum føroyingum, at um tú gerst sjúkur, so skulu vit kunna bjóða tær eina trygd fyri, at tú kemur í skjóta viðgerð.
Um vit framhaldandi skulu kunna kalla okkum eitt væferðarsamfelag, so er hetta ein av grundarsteinunum.
Vónandi vinnur uppskotið hjá Sambandsflokkinum frama, tí har er nógv at vinna, fyrst og fremst fyri sjúklingin og tey avvarandi, og annars fyri alt samfelagið.
Edva Jacobsen
RN
Aftur


text:
Tann 1. Juni 2015 var ein stór príslækking á GS- og LS-gjøldum, sum svarar til 30 % príslækking, til okkara kundar.
mínrokning hevur verið undir menning seinasta árið, og er hetta gjørt fyri at fáa eina betur, skjótari og bíligari skipan. Ætlanin er, tá ið nýggja gjaldsskipanin verður sett í gildið, fyrst í komandi árinum, at enn ein príslækking verður í mínrokning.
Tann nýggja gjaldsskipanin kemur at avloysa allar núverandi gjaldsloysnir.
Betur, skjótari og bíligari
Er sjálvvirkandi gjaldsavtala ikki skrásett, so kann rokningin gjaldast við gjaldskorti.
Tað eru ikki einans kundar okkara, ið njóta fyrimunir við at móttaka talgildar rokningar. Innanhýsis hjá okkum er eisini nógv broytt til tað betra, sigur Petur Amon Dalbø.
Alt fleiri kreditorar hjá tí almenna kunnu fegnast um, at rokningar verða goldnar skjótari enn áður.


text:
Hetta er ein heimasíða um føroysk ross.
Føroyar hevur enn sítt egna rossaslag. Føroyska rossaslagið, sum hevur verið í Føroyum óblandað í eini 1000 ár, mundi útdoyð. Nú eru íalt 90 livandi rein føroysk ross. Helst skal talið upp á eini 200 aliross, áðrenn tey eru rímiliga trygg ikki at doyggja út.
Juni mánaður hevur verið avberða góður. 6 ryssur hava folað, og øll fylini eru vælskapt.
Disan folaði eitt svartbrúnt ryssufyl, ið er undan Borr - fylið eitur Álva. Mira folaði eitt svartflekkut hestfyl, ið er undan Grana og hevur fingið navnið Hersi. Lítla folaði eitt reytt ryssufyl, ið er undan Reyða. Luna folaði eitt reytt hestfyl, og Chanel eitt reytt ryssufyl - bæði fylini eru undan Sommer. Gilja folaði eitt brúnt hestfyl við stjørnu, sum er undan Gráfaksa.
Nú mangla bert 3 ryssur at fola. Hesar eru Logn, Disa og Embla.
Fríggjadagin 20. mai og leygardagin 21. mai komu tvey tey fyrstu fylini í ár.
Teiga folaði eitt svartbrúnt hestfyl, sum er undan Prins og hevur fingið navnið Hoyðrik, og Lý folaði eitt brúnt/dimmbrúnt ryssufyl, sum er undan Líggjas og hevur fingið navnið Erra.
Trýst her fyri at síggja eitt innslag frá, tá Erra varð folað.
7-9 aðrar ryssur væntast at fola í summar. Hesar eru Lítla, sum var hjá Reyða, Luna og Chanel, sum vóru hjá Sommer, Logn, sum var hjá Njørður, Disan, sum var hjá Borr, Mira, sum var hjá Grana og Gilja, sum var hjá Gráfaksa. Hesar eru allar kannaðar fyri kvið. Disa og Embla vóru somuleiðis hjá Stormi, so tær skulu helst eisini fola.
Um alt gongur, sum tað skal, fer rossatalið helst uppum 80 ross í ár.
Nú er stovnurin aftur vorðin 3 fyl ríkari.
Fylið hjá Bestlu gjørdist eitt brúnt hestfyl, sum hevur fingið navnið Froyur.
Snarka, sum í løtuni er stødd í Gøtu, folaði eitt grátt (svartbrúnt) ryssufyl.
Disa í Sandvík folaði somuleiðis eitt ryssufyl.
Gilja, Ódn og Lítla mangla enn at fola, so tað verða 8 fyl tilsamans í ár.
20. mai folaði Disan sítt fyrsta fyl. Tað varð eitt grátt hestfyl og hevur fingið navnið Sleipnir. Disan og fylið ganga omanfyri Velbastað, og Disan hevur klára seg sera væl og dugir væl at ansa eftir fylinum í flokkinum. Pápin til fylið er Borr.
Í gjár folaði næsta ryssan, Flykra, sum er stødd í Sandavági. Hennara fyl eitur Jallur og er brúnflekkut. Rani er pápi at hesum fylinum.
Tað eru fýra aðrar ryssur, sum eru kannaðar til at vera kviðnar og fara at fola í summar: Gilja, sum stóð saman við Braga, Lítla, sum var hjá Reyða, Ódn, sum var hjá Hugin, og Bestla, sum stóð saman við Grana4.
Snarka, sum stóð saman við Prins, Sommer og Lobo, og Disa3, sum stóð saman við Stormi, eru møguliga eisini kviðnar, men tær eru ikki kannaðar enn.
FFR er biði um at hjálpa til at selja Tambar fyri Hjalta í Jákupstovu.
Tú kanst síggja myndir og fáa upplýsingar við at hyggja inná her.
Eitt boð er komi á 5000,-kr.
Um tú hevur áhuga ella kennur onkran, sum hevur áhuga, ert tú vælkomin at skriva til rossavinir@gmail.com ella ringja á tlf 504137.
Dagføring 04-2013: Tambar er seldur!
Mikudagin 19. desember 2012 kl 13 verður skeið í EVA aliprogramminum.
Skeiðshaldarar: Peer Berg og Anne Præbel, seniorgranskarar hjá NordGen
1. Frágreiðing um EVA.
2. Aftaná er høvi hjá luttakarunum at fáa vegleiðing ein og ein. Havi farteldu við.
Skeiðið er ókeypis, og Búnaðarstovan bjóðar kaffimunn.
Vónandi møta vit talsterk. Tað er gott, at so nógv sum gjørligt seta seg inn í hetta programmið.
Vh Felagið Føroysk Ross
Felagið Føroysk Ross hevur í bløðunum tann 28-9-2012 lýst til aðalfund.
Fundurin verður hildin á Landsbókasavninum tann 28-10-2012 frá kl 14 til 17.
Skráðin verður sambart viðtøkum felagsins.
FFR hevur ikki koyrt heilt eftir reglunum í seinastuni og eitt nú hevur ongin tikið stig til at kalla inn til aðalfundar og krøv um limagjøld eru ikki send út.
Gjørt verður vart við, at sambart reglum felagsins, missa limir, ið ikki hava goldið limagjald í 2 ár, limaskapin.
Í hesum sambandi, verður heitt á gomlu limirnar um at endurnýggja limaskapin, við at inngjalda limagjaldið á 150.- kr fyri húskið, á konto 6460-4739045 í Bank Nordik.
Fólk, sum ikki áður hava verið limir, kunnu melda seg inn við at inngjalda sum áður nevnt.
Tað er neyðugt við einum aðalfundi nú, fyri at felagið kann fáa sína heimild aftur og virka sambart viðtøkum felagsins.
Øll áhugaði eru hjartaliga vælkomin.
Síðsta hósdag stóð knappliga eitt ryssufyl á beitinum hjá Miru. Hetta kom púra óvart á øll - ongin hevði væntað, at hon var kviðin.
Mira er bara 3 ár og gekk síðsta ár saman við trimum unggreðingum, sum vóru 2 og 1 ára gamlir.
Tað má takast blóðroynd fyri at staðfesta hvør av teimum eigur fylið.
Mira stóð í Kollafjørði, tá hon folaði, men hon og fylið eru nú flutt heim til eigarin í Tórshavn.
Disa hevur folað
Disa í Sandvík hevur folað eitt hestfyl, sum hevur fingið navnið Askur. Grani4 er pápi at hesum fylinum.
Sára skal fola skjótt
Ryssan Sára er flogin av Dímun og stendur nú í Tórshavn. Djóralæknin hevur kannað hana og tað vísur seg, at hon er blivin kviðin av Kletti síðsta ár, áðrenn hann doyði.
Sára er ógvuliga hovin um júrini/búkin og tað sær ikki so gott út. Tað verður hildið gott eyga við henni - vónandi fara hon og fylið at klára folingina.
Philip er deyður
Somuleiðis hava vit tey tungu boðini, at Philip er deyður. Hann hevði barst við hinar greðingarnir, sum Josef eisini eigur og var dottin av einum bakka og meiðsla seg so illa, at hann mátti avlívast.
Philip bleiv 7 ár og hevði onki avkom fingið enn.
Náttina til 11. mai folaði Flykra. Fylið varð funnið deytt á bønum. Tað er ikki heilt vist, hví fylið ikki yvirlivdi. Ryssan stóð á einum slættum beiti við skjól. Ein lítil partur av bønum var eitt lítið sindur vátari og ryssan hevði tíverri valt sær at fola akkurát har. Men tað sá ikki út til, at fylið nakrantíð hevði reist seg og tískil heldur ikki fingið rámjólkina. Kanska var fylið ikki heilt fríkst, tá tað varð folað.
Tað var eitt flekkut hestfyl, líktist nógv fyrra fylinum hjá Flykru við eitt sindur minni hvítum.
27. mai folaði Lítla eitt reytt ryssufyl. Fylið vildi ikki súgva í byrjani, men tað eydnaðist tíbetur at hjálpa hesum fylinum og tey fingu tað til at súgva. Nú er fylið væl fyri og rennur kátt á beitinum.
Myndir av fylinum hjá Lítlu kunnu síggjast her!
Vit hava júst fingið tey syrguligu boðini, at eigarin fann Klett deyðan á bønum í gjár.
Seinast djóralæknin var á Dímun, segði hann, at Klettur hevði eina avorliga stoffskiftissjúku av yvirvekt og helst ikki fór at liva longi afturat. Tað sær út til at hetta er orsøkin til deyða Kletts.
Klettur bleiv 17 ár. Hann fekk tilsamans 5 avkom, herav eru 2 livandi(Fenja og Glóði). Somuleiðis hevur hann 3 "abbabørn"(Flykra, Gráfaksi2 og Líggjas) og eitt "langabbabarn"(Njørður).
Ryssurnar Álvan, Gilja og Chanel eru kannaðar. Tíverri var ongin teirra kviðin.
Eftirsum djóralæknarnir ikki fingu stuðil til koyring út á bygd, er tað ov dýrt at kannað tær ryssurnar. Vit hava tó tosa við fólk og mett verður at Disa, Skakka, Lítla og Flykra helst eru kviðnar. So nú er ikki nógv annað at gera enn at bíða og vita um fylini koma.
Alingin hevur gingið heldur striltið í ár. 7 ryssur vóru kannaðar at vera kviðnar, 6 av teimum hava folað og herav doyðu 4 fyl stutt eftir folingina. T.v.s. at bert 2 fyl (Logn og Njørður) eru komin undan í ár.
Tann seinasta ryssan, Gilja, hevur ikki folað enn. Hon bleiv skild frá greðinginum í sep. (2010) og tí má hon antin hava mist fylið ella hevur djóralæknin tikið feil, tá hon varð kannað í nov. (2010).
Tó kann tað vera, at Gilja fer at fáa eitt vetrarfyl, tí hon hevur stóran búk og hestfylið, Neisti, breyt inn til hennara fleiri ferðir síðsta vetur.
Vit hava eisini tey góðu tíðindini, at ryssan, Hulda2, er rein føroysk.
Ongin visti, hvør pápi hennara var og hetta hava vit tolka sum, at hon var blanda.
Tó lærdu vit annað eftir at hava tosa við Jón í Bø, (sum átti mammu Huldu2, tá hon bleiv kviðin). Hann segði frá, at pápin var reinur føroyskur og tað var ongin ivi, tí har sloppu ikki aðrir greðingar at ganga.
Vit vita enn ikki hvør pápi Huldu2 er, men nógv bendir á, at tað kundi verið Gongurólvur1. DNA-royndir vísa eisini, at hann er ein møguligur pápi. Tó ivast vit í, um hann var geldur, tá mamma Huldu2 varð kviðin og somuleiðis eru nakrir aðrir greðingar, sum ikki eru útilukkaðir sum pápar enn (tað skal kannast nærri).
Um nakar veit nakað um hetta, eru tey sera vælkomin at siga frá.
Hulda2 fekk í 2010 eitt ryssufyl saman við Braga2. Sostatt hava vit nú fingið 2 ryssur afturat rossastovninum.
DNA-roynd av Emblu2, (sum vit ikki vistu, hvør var pápi hjá), er somuleiðis blivin kannað og tað vísti, at Tóki er pápi hennara.
Nú er seinasta ryssan, Sára, kannað, og hon er kviðin. Sára gongur úti á Stóru Dímun saman við greðinginum Kletti.
Seinasta summar folaði Sára ikki fyrrenn 9. august, so hon kann í fyrsta lagi fola í juli í summar.
Vit kunnu eisini nevna, at hestfylið, sum hon folaði síðsta summar, varð flogið avstað sama dag, sum Sára bleiv kannað. Tað gekk gott og nú stendur tað í vakstrarhúsinum við Kirkjubø, saman við tveimum øðrum hestfylum.
Nú tá Sára er kannað, vita vit, at tað tilsamans fara at koma 6 føroysk fyl í summar.
Síðst í apríl mánaða koma Glenn rossatannlæknin og Jórun aftur til Føroyar.
Tá tey vóru her síðst í oktober, vóru tey og hugtu/ornaðu tennirnar hjá fleiri av teimum føroysku rossunum. Vit vilja veruliga tilmæla hetta til onnur, tí arbeiði verður gjørt sera gott og munandi betur enn um tennirnar t.d. bert verða fílaðar við einari rasp.
Um áhugi er fyri tí, kann Jórun eisini geva akupunktur/kiro, hetta er sera gott fyri ross, ið eru stív o.s.v.
Glenn verður í Føroyum í viku 15 - beint áðrenn páskaferðina, og Jórun verður eitt sindur longur.
Áhugaði kunnu tegna seg á t-post: joso@paradis.dk
Meldi til í góðari tíð, so tey fáa gjørt eina arbeiðsætlan, ið er so effektiv sum møguligt.
Fyri trimum døgum síðani frættu vit, at Álvan hevði mist sítt fyl. Eigarnir, sum ta seinastu tíðina hava havt Álvuna inni, funnu hendan dagin eitt deytt fyl, sum lá hjá henni. Hetta vóru eini sera syrgilig tíðindi at fáa. Tað var eitt hestfyl.
Fylið kom í øllum føri 1 mánaða ov tíðliga. Greðingurin Bragi var ikki settur saman við Álvuni fyrrenn 17. mai, so hon átti í fyrsta lagi at fola einaferð síðst apríl/fyrst í mai, sum hon varð kviðin á fyrsta riði.
Djóralæknin hevur kannað tríggjar aðrar ryssur: Eydna í Kaldbak, Døgg á Signabø og Brynja í Havnadali.
Tíverri var bert tann eina av teimum kviðin, Døgg.
Døgg stóð saman við greðinginum Rólvi3 frá 8. juni til fyrst í sep., so hon kann folað frá 8. mai til fyrst í august.
Higartil vita vit, at 5 ryssur eru kviðnar, 3 eru ikki og 2 mangla enn at verða kannaðar.
Nú eru fýra aðrar ryssur kannaðar. Hesar eru: Flykra og Lítla, sum standa í norðoyggjum, og Skakka og Disa, sum eru á suðuroynni. Tríggjar av teimum eru kviðnar, tað var bert Disa, sum ikki er kviðin.
Tú kanst lesa meira inni á síðuni 'Aling', hvørjum greðingi tær stóðu saman við o.s.v.
Higartil síggja úrslitini gott út: 4 útav 5 kannaðum ryssum eru kviðnar, og tað eru enn 5 ryssur eftir at kannað, sum eisini hava møguleika at vera kviðnar.
Nú er fari undir at kannað ryssurnar, sum stóðu hjá greðingi í summar. Tann fyrsta varð Gilja, ein av ryssunum, sum Jóanis Nielsen eigur. Djóralæknin var og kannaði hana í gjár, og hon er kviðin. Hon hevur staði saman við greðinginum Líggjas norðuri í Hvannasundi.
Gilja fer at fola einaferð ímillum hálvan mai og august 2011.
10 ryssur hava staðið saman við greðingi í summar, so enn mangla 9 ryssur at kannast. Vónandi eru fleiri av teimum kviðnar.
Leygardagin 28. august var Maria Joensen í kappríðing á føroyska rossi sínum, Marmarankur. Hetta gekk bara væl, og hann gjørdist nummar trý út av 6 í bólkinum, kappríðing 2.flokkur. Á myndini sæst Marmarankur, sum rennur móti ryssuni, Maju. Myndin er tikin av Brandur Í Dali (trýst á myndina, fyri at síggja hana í einari størri útgávu).
Í gjár folaði ryssan Sára. Hon heldur til úti á Stóru Dímun saman við greðinginum Klettur, sum eisini er pápi at hesum fylinum. Hetta bleiv eitt reytt hestfyl, og er seinasta fylið fyri hetta summarið.
Tú kanst fáa upplýsingar um fylið við at trýsta her.
Hey tit!
Nú er aftur møguleiki at fáa Glen at orna tenninar á rossunum. Glen og Jórun vera í Føroyum frá 18. oktober og uml. 2 vikur framm.
Jórun gevur eisini fegin rossunum akupunktur/kiro, hetta er sera gott fyri ross ið eru stív, hava trupulleikar við at “snubla”, ella møguliga hava halta leingi, og tú ikki finnur útav hví.
Glen og Jórun vóru í Føroyum í maj mánað, og var tað sera stór undirtøka fyri tannrøktini.
So um tit ynskja at fáa tenninar á rossunum ornaðar av professionellum útlærdum fólki, so er kjansurin her!
Meldi til í góðari tíð, so tey fáa gjørt eina arbeiðsætlan, ið er so effektiv sum møguligt.
Meldast skal til á - joso@paradis.dk
Tit kunnu síggja meira um Glen og hansara arbeiðið og útbúgving á www.hestetandplejer.dk
Vinarliga
Heidi og Jórun
Nú hevur enn ein ryssa folað. Tað er Disa, sum gongur í Sandvík. Hetta bleiv eitt svartbrúnt ryssufyl.
Vit hava tíverri ongan myndir av fylinum enn.
Hin ryssan hjá Josef, Libby, hevur nú eisini folað. Tað bleiv eitt reytt hestfyl. Ljósi er eisini pápi at hesum fylinum.
Tú kanst lesa meira um fylið við at trýsta á her.
Nú hevur næsta ryssan folað. Tað er Snakra, sum Josef Midjord eigur. Hetta bleiv eisini eitt brúnt hestfyl. Ljósi er pápi at fylinum.
Tú kanst fáa upplýsingar um fylið við at trýsta her.
Hey rossafólk!
Mánakvøldið 17. mai verður spennandi fyrilestur í MBM um fóður og tannrøkt hjá rossum (um nóg stór undirtøka er fyri tí). Eisini verður greitt eitt sindur frá meilum og hvørja ávirkan tær hava!
18., 19. og 20. mai verður so høvi at fáa tannlæknan út at hyggja eftir egnum rossum. Tað er best at samla sum mest ross saman, fyri at flest ross blíva viðgjørt, við hesum spara vit nógva tíð við koyring :)
Tað kostar onki at fáa hann at eftirhyggja tenninar, men um nakað er at gera, so sum at raspa ella trekkja út, so kemur tað at kosta uml. 800 kr + doyving.
Tú kanst lesa um tannlæknan á hesari heimasíðuni: www.hestetandplejer.dk
Um hetta hevur tín áhuga, so kann tú siga frá á heidihilmars@gmail.com ella sms á tlf.: 595953
Vinarliga
Jórun S. Olsen og Heidi H. Samuelsen
Fyri 3 døgum síðani folaði ryssan í Djúpadali, Álvan2. Tað bleiv eitt brúnt hestfyl. Rólvur3 er pápi at fylinum.
Tú kanst lesa meira um fylið og síggja myndir við at trýsta á her.
Ryssan Eydna, sum stendur í Kaldbak, er nú kannað - hon var tíverri ikki kviðin.
Eisini hevur djóralæknin verið í Vágum, har hann kannaði Lyngheiðu og Huldu (vit bíða enn eftir svar, at vita um hon er rein føroysk). Lyngheiða var ikki kviðin, men Hulda var.
Tað var meiningin, at djóralæknin eisini skuldi kannað hinar ryssurnar hjá Jóanis, Gilju og Flykru, men veðrið var so vánaligt, og ryssurnar vildu ikki ordiliga lata seg fanga, so tey valdu at bíða við hesum til ein annan dag.
Men djóralæknin fer óiva skjótt aftur til Vágarnir - tær mugu kannast, so vit vita, um tær kunnu fara til greðing ella ikki.
Djóralæknin var í dag og kannaði ryssuna Álvuna, sum stendur á Sandoynni í Djúpadali. Hon er eisini kviðin og kann fola uml. frá hálvan apríl.
So higartil eru 5 útav 7 ryssum kviðnar og 4 aðrar ryssur mangla enn at
kannast.
Nú er enn ein ryssa blivin kannað. Tað er Blanka hjá Elin í Jákupsstovu. Hon var tíverri heldur ikki kviðin í ár. Hettar er 7 árið á ræð, sum Blanka hevur verið hjá greðingi uttan at blíva kviðin. So tað sær tíverri ikki út til, at tað fara at koma fleiri fyl undan hesari deiligu ryssuni.
Hetta vikuskiftið hava vit eisini verið á suðuroynni har vit m. a. vóru og hugtu eftir Disu. Djóralæknin hevur ikki kannað hana, men tað sær út til at hon hevur ein stóran fylbúk og fer óiva at fola tíðliga.
Eisini hava vit hoyrt at ryssan Sára er kviðin. Vit ganga bara út frá, at djóralæknin hevur verið og kannað hana eisini. Um hon er kviðin, so ferð hon at fola í juli ella seinni (tí hon folaði ikki fyrrenn í august síðsta summar).
Í gjár var djóralæknin og kannaði ryssurnar Snarku, Libby og Lunu, sum allar standa í Vági hjá Josef saman við greðinginum Ljósa.
Snarka og Libby vóru kviðnar, men Luna var tíverri ikki.
Vanta verður, at Snarka folar uml. síðst í apríl og Libby um hálvan mai.
Síðsta ár bleiv ryssan Sára flogin við tyrlu út til Dímunar at standa saman við greðinginum Klettur. Nógv av tykkum fylgdu óiva hesa hending í dokumentarsendingini hjá Søren Ryge.
Nú, árið eftir hevur alt arbeiðið við at fáa hana har út, givið úrslit, tí í morgun folaði Sára eitt flekkut ryssufyl. Folingin gekk væl, og ryssan kláraði alt sjálv. Nú ganga øll trý rossini á Dímun og njóta lívið.
Týsdagin, Ólavssøku dag var Maria Joensen aftur við í kappríðing á føroyska rossið sínum, Marmarankur. Hesuferð luttóku tey í bólkinum "tvíspor 2. flokkur" og hetta eydnaðist sera væl.
Vinnarin gjørdist Stjarni við tíðini 35,8 sekund og 2. plássið fór til Marmarank, sum hevði tíðina 37,2 sekund.
Tíðirnar í bólkinum vóru hesar:
19. juli folaði Skakka eitt reytt hestfyl. Tey standa í Trongisvági hjá eigaranum Hallur í Heiðunum.
Folingin gekk tíverri ikki heilt sum hon skuldi. Eftirburðurin kom ikki av sær sjálvum og mátti verða tikin út við hond. Men tað letur til at bæði ryssan og fylið hava tað gott nú.
Grani4 er pápi at fylinum. Hetta er hansara fyrsta fyl.
Nú er rossatali eisini komi uppá 52 - tað hægsta tað hevur verið síðani varveitingararbeiði byrjaði.
Í gjár folaði Brynja. Tað bleiv eitt svartbrúnt hestfyl. Tóki er pápi at fylinum. Tey standa úti á trøðni hjá Elin í Jákupstovu.
Tú kanst lesa meira um fylið her.
So hevur Døgg eisini folað. Tað bleiv eitt svartbrúnt hestfyl. Ljósi er eisini pápi at hesum fylinum.
Tú kanst lesa meira um fylið her.
Fyri tveimum døgum síðani, tann 26. juni, folaði Gilja eitt reytt ryssufyl við stjørnu. Ljósi er pápi at fylinum.
Um tú vilt lesa meira um fylið kanst tú trýsta her.
Nú hevur ryssan Eydna folað. Tað bleiv eitt reytt ryssufyl. Hon og fylið standa tætt við Havnadal á trøðni hjá Elin í Jákupstovu. Tambar er pápi at fylinum.
Um tú vilt lesa meira um fylið kanst tú trýsta her.
Vit hava frætt at Álvan hevur folað eitt brún ryssufyl. Rólvur er aftur pápi at hennara fylið í ár.
Fyri at fáa meira at vita um fylið kanst tú trýsta her.
Nú hevur hin ryssan hjá Josef, Snarka, eisini folað. Hetta bleiv eitt svartflekkut hestfyl. Bello er eisini pápi at hesum fylinum.
Tú kanst les meira og síggja fleiri myndir her.
Vit hava frætt at Víkingur er dottin oman. Fyrst fóru tvey fyl hjá honum fyri bakka, og nú fór hann eisini sjálvur.
Eigarnir hava flutt Disu og Hugin, so nú standa tey ikki í brattlendinum longur.
Vit halda ikki, at nøkur onnur føroysk ross ganga í brattlendi, men vit vilja kortini ráða øllum eigarum frá at lata rossini ganga har, tað er møguleiki fyri, at tey kunnu detta oman - tað eru alt ov nógv ross, ið eru farin á henda hátt. Og tá rossastovnurin er so lítil, hevur hvørt einasta ross alstóran týdning, um stovnurin skal hava nakran møguleika at yvirliva.
Tú kanst trýsta her fyri at fáa fleiri upplýsingar um Víking.
Sum tit óiva hava sæð, so hevur onkur skriva í gestabókina hjá okkum, at Hersi er deyður. Vit ringdu til tey sum høvdu Hersa, og tey váttaðu tað. Hann datt oman heystið 2008.
Hersi var ein góður greðingur. Í sínum ungu døgum varð hann við á rossasýning fleiri ferðir og fekk altíð góð úrslit. Hann varð eisini nógv nýttur til aling og fekk 16 fyl tilsamans. So hann hevur eisini gjørt sítt fyri at varðveita tey føroysku rossini.
Um tú vilt vita meira um Hersa kanst tú trýsta her.
13. apríl folaði Libby sítt fyrsta fyl og tað er eisini tað fyrsta føroyska fylið, sum er folað í ár. Tað bleiv eitt vakurt brúntflekkut ryssufyl. Bello er pápi at fylinum. Tú kanst lesa meira um fylið og síggja fleiri myndir við at trýsta her.
Nú eru tær seinastu ryssurnar, Blanka og Brynja, kannaðar av djóralæknanum. Brynja er kviðin, men Blanka er tíverri ikki. Tær gingu báðar saman við greðinginum Tóka. Brynja kann fola frá juli til august 2009.
Tað endaliga úrslitið er, at 11 ryssur út av 14 eru kviðnar.
Tað hægsta talið av fylum, ið eru folað um árið síðani í 1960'unum, er 6 fyl. So hetta eru vit sjálvandi sera fegin um.
So hava vit frætt um ryssurnar í Suðuroy, Snarku, Libby og Skakku. Djóralæknin hevur kannað tær og allar eru kviðnar. Skakka stóð saman við Grana4, og kann fola frá mai til august.
Snarka og Libby stóðu saman við Bello. Tey vóru saman frá 2007 og til august 2008. So tær kunnu so at siga fola frá nú og til juli, men fylini munnu ikki fara at koma áðrenn uml. apríl í fyrsta lagi.
Nú eru 4 ryssur afturat kannaðar av djóralæknanum. Tað eru Gilja, Lyngheiða, Lítla og Døgg. Allar vóru kviðnar uttan Lyngheiða.
Gilja og Døgg stóðu báðar saman við Ljósa. Døgg kann fola frá mai til juli og Gilja frá juni til juli.
Lítla stendur saman við Bello. Vit vóru nakað sein at flyta Bello til hana, so hon folar í fyrsta lagi í juli 2009.
So hava vit eisini hoyrt frá ryssunum Disu og Lunu, sum báðar hava gingið saman við Víkingi. Disa sær kviðin út, men tað ger Luna ikki. Disa kann fola frá juni 2009.
Nú hevur djóralæknin verið úti á Stóru Dímun og kannað ryssuna Sáru, og hon er kviðin. Hon varð flogin har út síðsta summar at standa saman við greðinginum Kletti.
Seinast Sára folaði gekk tað ikki heilt, sum tað skuldi. Djóralæknin mátti koma at taka eftirburðin og hann segði, at tað var ikki vist, at hon kundi verða kviðin aftur. So vit vóru sera fegin at hoyra tíðindini um, at hon er kviðin í ár.
Tað var fyrst í juni 2008, at hon var flogin hartil, so hon kann fola frá mai 2009.
Nú er ryssan Eydna kannað av djóralæknanum, og hon er kviðin. Hon gekk saman við greðinginum Tambar, frá fyrst í juni til hálvan sep. 2008, so hon fer at fola einaferð ímillum mai og august 2009.
Eisini sær tað út til at ryssan Álvan hevur stóran búk, so vit vænta at hon er kviðin eisini. Hon gongur saman við greðinginum Rólvur3 alt árið. Síðsta ár folaði hon hálvan mai, so í ár kann hon fola frá apríl og árið út.
Tað vóru 14 ryssur, sum vóru hjá greðingi í 2008, so vit mangla enn at kannað 12. Í fjør vóru bara 3 útav 9 ryssum kviðnar, so latið okkum vóna at tað gongur betur í ár.
Í gjár var Maria Joensen á føroyska rossi sínum, Marmarankur, í Ólavsøkukappríðing. Tey luttóku í bólkinum "tvíspor ung". Rossini, í bólki teirra fingu hesar tíðirnar: Grettir 36 sekund, Brim 36,6 sekund, Fenja 36,8 sekund og Marmarankur endaði so á síðsta plássi við 37,1 sekund. Men tað var sera stutt millum rossini í hesum bólki, og tað var bert 1,1 sekund millum vinnarin og Marmarank. Marmarankur hevði eisini betur tíð enn vinnarin í "tvíspor 2. flokkur", sum hevði 37,8 sekund.
Besta tíðin í kappríðingini yvirhøvur var 35,2 sekund og hana átti Sólvindur, sum lutók í "tvíspor 1. flokkur".
Komandi vikuskifti, 26. og 27. juli, skipar Felagið Føroysk Ross fyri einum familjutiltaki. Høvuðsevnið verður tey føroysku rossini, og eisini verða føroyskar gæs, dunnur og ein kúgv at síggja. Á tiltakinum kunnu fólk fáa fleiri av teimum sermerktu føroysku rossunum at síggja. Har verður eisini ymiskt annað, sum t.d. ponyríðing og søla av kaffi og køkum. Tiltakið verður hildið á trøðni hjá Elin og Hjalta í Jákupsstovu við Velbastaðvegin, í Havnadali.
Øll eru vælkomin!
Í dag hava vit frætt at hesturin Faksi, sum var 27 ára gamal er deyður. Hann var so gamal og bleiv bara meira og meira ússaligur og at enda orkaði hann ikki at liva meira. Tað var í vár at tað hendi. Tú kanst lesa meira um Faksa við at trýsta her.
Vit hava eisini frætt at fyrradagin, 18. juli, folaði Disa3. Tað bleiv eitt myrkt ryssufyl. Tú kanst lesa meira um tað her.
2. til 6. juni 2008 var Søren Ryge í Føroyum og tók ein film upp, um tað føroyska rossið.
Endamáli við filminum er at vekja meira áhuga fyri tí føroyska rossinum og fortelja teimum, ið ikki kenna tað, um rossið.
Høvusevnið í filminum er ferðin hjá Sáru, tá hon varð flogin út til Stóru Dímun við tyrluni.
Vit vilja takka DR fyri allan stuðulin við filminum.
Filmurin varð vístur á DR1 18. juni kl. 19:00, og verður endursendur 23. juni, kl. 12:30 og 24. juni, kl. 10:00, føroyska tíð.
Tú kanst eisini síggja filmin á netinum við at trýsta her.
Nú hava vit frætt at Álvan2 hevur folað. Tað bleiv eitt reytt hestfyl, og tað varð folað einaferð mitt í mai.
Mamman og fylið ganga í Djúpadali(sum er á Sandoynni), saman við Rólvi3, sum er pápi at fylinum.
Tú kanst lesa meira um fylið og síggja fleiri myndir við at trýsta her ella fara inná "Skrásett ross".
Í morgun varð tað fyrsta føroyska fylið í 2008 folað. Tað er eitt reytt ryssufyl við stjørnu, sum er undan Brynju og Tambar.
Fylið og mamman standa hjá eigarinum Elin í Jákupstovu í Havnadali.
Trýst her um tú vilt síggja fleri myndir av fylinum.
Sjálvt um níggju ryssur vóru hjá greðingi síðsta summar, so vænta vit bara at tvær aðrar ryssur folað í ár.
Tað eru Álvan, sum stendur í Djúpadali á Sandoynni saman við Rólvur, og Disa, sum stendur í haganum í Hvalba saman við Víkingi.
Í dag hava vit frætt at ryssufylið Embla, er burturblivin.
Tað varð tann 26. desember at eigarnir, sum skuldu fara at hyggja til rossini, uppidagaðu at hon var vekk.
Hon hevur gingið í haganum í Hvalba, saman við fleiri øðrum rossum, síðani hon varð folað. Men so knappliga hendan dagin var hon har ikki meira.
Nú tá tað eru gingnir fleiri mánaðir síðani hon bleiv burtur, er ikki serliga stórur møguleiki fyri at hon kemur afturíaftur. So tað eru tíverri stórstu líkindi til, at hon er farin fyri bakka.
Hon varð knapp 6 mánaðir tá hon bleiv burtur.
Trýst her fyri at síggja fleiri myndir og upplýsingar um Emblu.
Í dag var djóralæknin og kannaði um ryssan Blanka, sum hevur staðið saman við greðinginum Ljósa, var kviðin. Har var tíverri onki fyl.
Seinast Blanka folaði var í 2003. Síðani tá hevur hon staði saman við greðingi hvørt ár, men onki fyl er komi. Vit vita ikki heilt hví hon ikki far fleiri fyl. Møguliga er tað tí hon er við at gerast gomul nú.
Vit eru nú byrjaðar uppá ein lista, yvir øllum teimum deyðu føroysku rossunum. Um tú vilt síggja hann, kanst tú trýsta her.
Tað bleiv í dag kannað, um tríggjar ryssur, Brynja, Sára og Eydna, vóru kviðnar. Brynja er kviðin, Sára er ikki og tað lat heldur ikki til, at Eydna var. Tó er tað ikki vist, at Eydna ikki er kviðin, tí at teir 2 mánaðarnir, sum skulu ganga frá, at ryssan kann vera kviðin, eru ikki liðnir, fyrr enn 6. januar. Tá fer tað at vera 8 vikur síðani, at hon og Tóki blivu skild, so tá verður hon aftur kannað.
Eisini er ein nýggj síða gjørd, sum eitur lýsing.
Sambands-síðan er nú tøk. Har kunnu tit vitjarar senda ein teldupost til okkum, ið hava síðuna.
Nýggj gestabók, so tit vitjarar, kunnu skriva tað tit hava hug til. Henda gestabókin er bert fyribyls - ein onnur er á veg, sum ongar reklamur eru í.
Tað eru nú komin fimm fyl tilsamans í summar. Trý hestfyl og tvey ryssufyl. Fyrsta hestfylið er Gráfaksi2, sum er undan Skakku og Gráfaksa1 og bleiv folað 17. mai. Annað fylið er hestfylið Brúsi2, sum er undan Álvuni2 og Rólva3 og bleiv folað 21. juni. Seinasta hestfylið, Líggjas, er undan Snarku og Gráfaksa1 og bleiv folað mitt í juni. Eina ryssufylið eitur Embla, og er undan Disu3 og Víkingi. Tað bleiv folað 5. juli. Hitt ryssufylið, sum eitur Gina2, er undan Lyngheiðu og Tambar. Tað bleiv folað 22. august.
Um tú vilt síggja fleiri myndir av øllum fylunum, kanst tú trýsta her.
Fleiri myndir av rossunum, kunnu síggjast inni á "Skrásett ross".


text:
Køksdrotningarnar eftir Werner Schwab (Die Präsidentinnen)
Køksdrotningarnar – tríggjar skrindur skræða seg um allan lort. Her rýkur teksturin úr munni, tríggjar kvinnur – Erna, Greta og Mia – sum allar hava sínar lystir, síni dulsmál, sínar dreymar. Punkdramatikarin Werner Schwab á føroyskum máli, málið, sum rennur úr øllum endum, sum dósir bundnar upp á hundahala, tað skurrar, tað skavar, tað fer ikki fram við mýkindum.
Werner Schwab skrivaði Die Präsidentinnen í 1990. Hetta var fyrsti leikur hansara. Werner Schwab var útbúgvin á Listaakademiinum í Wien, og leikir hansara hava partvíst røtur úr myndlistini. Kanska serliga installatións- og framførslulistini, enntá eisini úr einum fólkakomediustíli, sum hann trýsti út í tað heilt groteska, har ið tað smáborgaraliga stendur fyri skotum. Schwab skrivaði sínar leikir í øðiligum rúsdrekka- og tablettrúsi. Hann doyði í 1994 einans 35 ára gamal. Í einum 4 ára skeiði skrivaði hann 16 leikir, og í hesum stutta tíðarskeiði gjørdist hansara yrkisleið sum dramatikari ein tann stytsta, mest umrødda og sjáldsamasta í samtíðarleiklist í týsktalandi Evropa. Leikir hansar verða framførdir kring alt Evropa.
The first ladies by Werner Schab
In 'The First Ladies' (Die Präsidentinnen) three women – Erna, Greta and Mia – talk about shit and religion, their affection for their president and the Pope. As the evening progresses and the women are lubricated by a glass or two of wine, they begin to reveal their hidden fantasies, secrets, passions and dreams. The text escapes* from their mouth like tin cans tied onto a dog's tail, it clatters and rattles ruthlessly on until reaching a grotesque point at which the audience is no longer sure whether to laugh or cry.
The First Ladies is Austrian Werner Schwab’s first play from 1990. Schwab graduated from The Art Academy of Vienna: the so-called Punkdramatist takes inspiration from visual arts, performance art and folk comedies, and he takes his own work to the limit. Schwab wrote his plays in a drug and alcohol fuelled haze and died in 1994 at only 35 years of age. Within that fertile period of only 4 years, he had written 16 plays and is now considered one of the most intense, most talked about and most extraordinary contemporary playwrights among German speakers. His plays are performed all over Europe today.
Køksdrotningarnr, 2006: “Tær pikka ikki uppá vesihurðina og bíða pent til onkur svarar kom inn!
Tær sparka køksvindeygað inn og geva smáborgarum og gudiligum longutong langt upp í reyvina.
Ikki ber til at siga, at TVAZZ strikes again. Hetta er fyrsti leikurin hjá nýggja leikbólkinum TVAZZ.”
“….Og so er tað eisini forkunnugt hjá okkum her á klettunum at fáa, um ikki annað, so eitt fleyr av tí, sum rembist í evropiskari samtíðarleiklist”.
- Carl Jóhan Jensen, Fregnir 2006.
Samanumtikið eru "Køksdrotningarnar" ein øgiliga stuttligur leikur og eisini tragiskur. Absurdur, tí hann, tá samanum kemur, er um heilt vanlig fólk.
Søgan er so góð, at hon krevur ongar effektir. Góð uppseting og gott spæl. Tveir tímar sjónleikur uttan steðg, eisini hurrá fyri tí.
"Køksdrotningarnar" eru ein stikkpillari til túnatosið, sum vit kalla kjak, debatt, í Føroyum.
Á heimasíðuni tvazz.com stendur nógv áhugavert um leikin og høvundin. Óført, slíka tænastu eru sjónleikaráhugað í Føroyum ikki von við.
Søgan er so góð, at hon krevur ongar effektir. Góð uppseting og gott spæl. Tveir tímar sjónleikur uttan steðg, eisini hurrá fyri tí.
"Køksdrotningarnar" eru ein stikkpillari til túnatosið, sum vit kalla kjak, debatt, í Føroyum.
Á heimasíðuni tvazz.com stendur nógv áhugavert um leikin og høvundin. Óført, slíka tænastu eru sjónleikaráhugað í Føroyum ikki von við.
Høgni Djurhuus, ÚF aug. 2006
Høvundur // Playwright: Werner Schwabb (Eysturríki)
Leikstjóri // Director: Tanja Richter (Týskland)
Týðing // Translation: Gunnvá Zachariasen, Annika Hoydal, Birita Mohr
Pallsnið og búnar // Scenography and costumes: Petra Winterer (Týskland)
Ljós // Llighting: Egil Barclay Høgenni Hansen
Framleiðsla // Production: Gunnvá Zachariasen
Leikarar // Actors: Annika Hoydal (Greta), Birita Mohr (Erna), Gunnvá Zachariasen (Mia)
Myndir // Photos: Egil Barclay Høgenni Hansen
Forlag // Publishing house: Nordiska ApS.
Leikurin varð framførdur á Tjóðpalli Føroya í aug.-sept. 2006. // Performed at the National Theatre, Aug.-Sept. 2006.


text:
“Ein installasjón, har tú sært søgurnar hjá føroyskum kvinnum, sum á ymsan hátt hava upplivað fosturtøku.
Tað er hugsanin hjá Helgu Djurhuus, sum er júst er farin undir eina heldur øðrvísi verkætlan. Ein verkætlan har fosturtøka verður brúkt sum íblástur til list.
Helga Djurhuus lesur grafiskt design á Kongalig Akademinum í Keypmannahavn. Í sambandi við endaligu uppgávuna á skúlanum ætlar Helga Djurhuus at gera eina listarliga verkætlan um fosturtøku, og tí leitar hon eftir upplivingum hjá kvinnum, sum hava upplivingar við fosturtøku…”
Meira upplýsing higar: Brúkar fosturtøku sum íblástur til list – Góðan Morgun Føroyar, KvF, 26.11.2020 (7.min)


text:
Toppur frá Joha. Er úr 96% bummul og 4% lycra.
Góðskan er av tí allar besta, og eru undirbuksurnar serliga bleytar í stoffinum og góðar at vera í.
Tær skulu vendast á ranguna, áðrenn áðrenn tær verða vaskaðar og kunnu hálast í form, meðan tær eru vátar.
Undirbuksurnar eru merktar við ecolabel, sum merkir, at tær ikki innihalda evni, sum eru skaðilig fyri børn og umhvørvið annars.
Joha er eitt danskt virki, sum er millum teir førandi framleiðararnar av barnaklæðum. Øll klæðini hjá Joha verða framleidd á egnum virkjum frá byrjan til enda, tvs. tey verða ikki framleidd eystanfyri, sum annars flestu barnaklæðir verða í dag.


text:
Í dag er týsdagur 2. apríl. Kavin liggur enn á fjallatindunum, sólin skýnir oman og niðan og lívið gongur skjótt á okkara oyggjum.
Seinastu knapt 4 árini hava vit í Føroyum verið ígjøgnum stórar broytingar, fyri ikki at siga rembingar á nógvum økjum. Hvør í okkara lagi hava vit meiningar um tað, sum er farið fram. Onkur gleðist. Onkur øtast.
Eg havi altíð verið áhugaður í politikki og havi líka síðan eg sleit mínar barnaskógvar í Syðrugøtu, Saltangará og Runavík havt greiðar meiningar um tað, sum er farið fram á politiska pallinum. Eg fari absolutt ikki at siga, at eg altíð havi rætt, ella at mín loysn er tann rætta. Tó so – mín greiða fatan er, at Føroyar nú hevur brúk fyri eini stjórn, sum verjir og hjúklar um okkara vinnulív. Tað er okkara primera vinna, sum tryggjar okkum øllum eitt lív á hesum beru klettum mitt í Atlantshavinum. Primera vinnan er okkara motorur. Hann skal smyrjast og haldast, so vit í sekunderu og tertieru vinnuni kunnu eksistera.
Haldi ikki at vit skulu eksperimentera meir – vit hava ikki ráð til tað.
Í hesum sambandi má eg nevna, at ein landstýrismaður herfyri speirak limir í Fólkaflokkinum og ákærdi teir fyri at vera ein vinnulívsflokkur. Eg bleiv ikki sørt ørkymlaður, tí í mínari verð er tað nemmiliga akkurát tað, sum vit í Fólkaflokkinum skelta við. Vit ERU ein vinnilívsflokkur og ynskja at tryggja bestu karmar fyri tað, sum heldur okkum øllum á lívi – ein sunn vinna og nøgd starvsfólk!
Tá tað er sagt – og í sama andadrátti – skal sigast, at Fólkaflokkurin ALTÍÐ vil vera ein flokkur, sum arbeiðir fyri hvønn einstaka føroying, sum lyftir í felag saman við okkum øllum. Hvør einstakur fiskimaður, hvør einstakur timburmaður, hvør einstakur lækni ella sjúkrarøktafrøðingur. Hvør einstakur ergoterapeutur ella heimagangandi foreldur, hvør einstakur prestur ella skipari, kvinna ella maður, ung sum eldri, persónar, ið bera brek, sjúk, frísk, ja ALLIR føroyingar skulu vita, at vit í Fólkaflokkinum til eina og hvørja tíð vilja verja einstaka føroyingin og tryggja eina framtíð fyri okkara børn.
Fólkaflokkurin er ein flokkur, sum ikki er bangin fyri at taka fatt og ikki er bangin fyri at taka truplar avgerðir. Agerðir sum tryggja okkara børnum eina líka góða framtíð sum vit hava livað.
Eg var til Støkk framsýning í vikuskiftinum. Fleiri ferðir sótu fleiri við tárum í eygunum, og eygleiddu yngri sum eldri íðkarar, ið skaptu eina fantastiska uppliving í Bylgjuni í Runavík. Fleiri ferðir hugsaði eg um, hvussu gott vit hava tað, og hvussu týdningarmikið tað er, at vit eggja okkara ungu og halda tey til, so tey eisini kunnu vísa, hvat tey duga.
Tað nyttar ikki bara at krevja og taka. Vit skulu eisini eggja og stimbra, so vit síggja vøkstur í samfelagnum!
Føroyar eru fyri øll. Óansæð hvat vit trúgva ella hvussu vit liva. Vit eiga at respektera meiningar hjá hvørjum øðrum og ikki rópa um tolsemi, samstundis sum vit trampa á tey, sum halda okkurt annað enn vit. Hvør einstakur føroyingur hevur nakað at geva samfelagnum – og hann skal sleppa at geva! Føroyingurin skal sleppa at droyma og liva. Hann skal sleppa at gera tað, sum hann dugir best og við góðari samvitsku. Føroyingurin, kvinna sum maður, skal kenna, at í Føroyum er pláss fyri mær og mínum, samstundis sum vit øll eiga at respektera fólkaræðið við teimum rættindum og ábyrgd, sum fólkaræðið gevur okkum.
Og, sum framsýningin hjá Støkk so væl lýsir – venur tú, hevur tú ein dreym, so kanst tú saman við øðrum ALTÍÐ vinna, og harvið tryggjar tú eisini framtíð Føroya. Okkara forfedrar lyftu í felga okkara samfelag til tað sum vit njóta í dag. Vit eiga ongantíð at gloyma tær kvinnur og teir menn, sum hava litið okkum Føroyar upp í hendur í eina stutta tíð, inntil okkara børn taka yvir.
150 dagar eru eftir til næsta val (giti eg). Og nú er tíð til at gera upp við teg sjálvan: hvat ynskir tú? Ynskir tú, at sitandi stjórn skal halda fram, ella ynskir tú eina broyting? Hvat við at royna okkur nýtt?
Eg havi sagt JA til at vera á liðnum hjá Fólkaflokkinum og fyri fyrstu ferð stilla upp til eitt løgtingsval.
Hetta hevur ikki verið ein løtt avgerð at taka, tí eg takist við nógv frítíðarvirksemi og havi eitt starv, sum eg eri sera glaður fyri. Men eftir drúgva umhugsanartíð og eftir at hava spurt meg fyri hjá mínari familju og leiðarum, havi eg tikið avgerð um at vera við á liðnum hjá Fólkaflokkinum til hetta valið.
Eg havi nógv upp á hjarta og gleði meg til at koma nærri inn á hetta komandi dagarnar og vikurnar.
Símun Jóannesarson Hansen
Valevni Fólkafloksins


text:
Peika á myndina, fyri at gera hana størri.
Sum myndin vísir, so hevði Sambandsflokkurin stóra afturgongd á valinum í 2015, og tað sást aftur í mínum
persónligu atkvøðum. Kortini átti eg á flestu plássum størri part av samlaðu atkvøðunum hjá flokkinum í 2015, enn eg átti í 2011. Tað vil siga, at mín persónliga
afturgongd var minni, enn afturgongdin hjá flokkinum samanlagt.
Í 2011 fekk eg 5,35% av samlaðu atkvøðunum hjá Sambandsflokkinum. Í 2015
fekk eg 5,78% av samlaðu atkvøðunum hjá flokkinum. Á fólkatingsvalinum í 2019 fekk eg 491 persónligar atkvøður, sum vóru 6,73% av samlaðu atkvøðunum hjá Sambandsflokkinum.


text:
Kommunala umsitingin letur aftur kl. 13 í dag
Í dag, fríggjadagin 8. oktober, letur kommunala umsitingin aftur kl. 13. Vit lata upp aftur mánadagin kl. 9.
Hevur tú eina fráboðan til okkara, ber til at skráseta hana í fráboðanarskipanini »Preia kommununa«. Tú kanst eisini senda eini boð til torshavn@torshavn.fo.
Er talan um bráðfeingisboð, ið ikki kunnu bíða, kanst tú ringja til Sløkkiliðsstøðina á tel. 30 21 00.
Mest lisið í farnu viku
Skráin hjá IKTUS Sjónvarp, sunnudag 17. oktober 2021
Forfylgingarvanvid í Posta
Oljuprísirnir halda fram at hækka
Álitið á politikarar er lágt millum manna
Týr - útgávukonsert og 20 ára hátíðarhald
Rósa Samuelsen spyr um bíðilistar í sjúkrahúsverkinum
Venzel Olsen 100 ár
Eitt talv fyri deyðan
Føroyar skulu hava virknari samstarv við ES
Stórt tónleika tiltak á Ljósfestini í Vági
Thor keypt nýtt skip
Undantaksloyvi givið til taðing í fleiri hagapørtum
Nokk er nokk í Bústøðum
Barnabókaupplestur í Suðuroy leygardagin 16. oktober
Nýtt átak hjá Ferðslutrygd: Koyr. Bara.
Skrúva fyri vatninum í Djóna í Geils gøtu og síðugøtum mánadagin 18. oktober
Føroysku bankarnir lúka øll markvirðini í eftirlitsdiamantinum
Okkurt má gerast fyri heilsustarvsfólkini
Vit mugu verja Bústaðir
Vøkstur og grøna kósin ganga hond í hond
Afturvendandi avbjóðingarnar mugu loysast
Bankarnir hava havt positiv eginpeningsavkast síðani 2016
Bókadeildin á heimspremieru við nýggjari barnabók eftir J.K. Rowling!
FarPay kosin ”Børsen Gazelle 2021”
Samband
Postboks 226
FO-600 Saltangará


text:
Irokesarar
Irokesarar, ho-dé-no-sau-nee, langhúsfólkið, vóru amerikanskir indianarar á leiðini sunnan- og eystan fyri Ontariovatn.
Søga[rætta | rætta wikitekst]
Fyri 1600-talið skipaðu fimm av teimum irokesisku fólkunum - mohawk, oneida, onondaga, cayuga og seneca - Irokesarasambandið sum eftir at tuscarora-indianararnir fóru uppi í 1722, eisini varð rópt Tær Seks Tjóðirnar.
Aðrir ættarbólkar hjá irokesarunum - St. Lawrence-irokesarar, wyandot (huron), erie og susquehannock - vóru tó fíggindar hjá Irokesarasambandinum.
Irokesarar búðu í óheftum bygdarsamfeløgum við tretivu til hálvtannað hundrað langhúsum, har húski, sum vóru í ætt í kvinnugreinini, búðu. Tey vóru skipað í ættflokkar. Tær gomlu ráðandi kvinnurnar í familjuni, ættmøðurnar, tilnevndu menn av síni ætt umboð bæði í bygdarráðunum og sambandsráðnum. Hesir menn vórðu róptir "sachems", tað er friðarhøvdingar. Aðrir menn fingu politiskt vald við orðasnildi ella sum krígsleiðarar. Kvinnurnar dyrkaðu høvuðsgrønðina mais og grasker, og menninir tóku sær av kríggi, veiðu, handli og øðrum politiskum sambandi við umheimin. Hóast kvinnurnar høvdu stóra ávirkan bæði búskaparliga í landbúnaðinum, sum ættmøður og við at skipa átrúnaðarligan halgisið, var ikki talan um kvinnustýri, tí teir mannligu høvdingarnir høvdu tað formliga og útinnandi valdið.
Nú á døgum eiga irokesararnir, ið telja umleið hálvtrýss túsund, fleiri smá reservat í statunum New York og Wisconsin í USA og í Ontario í Kanada.
Irokesiska málættin[rætta | rætta wikitekst]
Tann irokesiska málættin er fjart skyld við tvær aðrar norður-amerikanskar málættir, sioux- og caddomál. Millum tey sjey irokesisku málini, ið enn verða talað, eru tey størstu mohawk, sum eini 3000 tala í New York, Wisconsin, Quebec og Ontario, og cherokee, sum eini ellivu túsund tala í Oklahoma og Norðurcarolina.
Ávísingar úteftir[rætta | rætta wikitekst]
- Almenn Heimasíða, haudenosauneeconfederacy.com (á enskum)
- Listasavn, iroquoismuseum.org (á enskum)


text:
Lívligir tónar á Listasavninum
Í annaðkvøld kl 20.00 verður konsert á Listasavninum á Sandi. Konsertin er partur av skránni hjá Summartónum.
Tað verður bólkurin "Himmerland", sum fer at spæla. Talan er bæði um siðbundnan danskan fólkatónleik, sum limirnir í bólkinum hava lagt til rættis og um nýggjari tilfar, sum tey sjálvi hava gjørt. Kátir og lívligir tónar.
Bólkurin bleiv stovnaður í 2010, og hevði sínar fyrstu konsertir í Føroyum. Tey hava síðani tá spælt á fólkatónleikafestivalum í øllum norðurlondum, í flestu londum í Evropa, í Kanada, Suðuramerika, Avstraliu og Ný Sælandi. Tey hava vitjað aftur í Føroyum fleiri ferðir. M.a spældu tey bæði á G og á Summartónum í 2013.


text:
Sum eitt nýmótans og framkomið samfelag so er neyðugt við fleiri alternativum á íbúðarmarknaðinum í Føroyum. Tað er nógv tos og lítil handling aftanfyri, tað sum mangan er at hoyra um truplu íbúðarstøðuna hjá bæði ungum og gomlum.
Skal íbúðarmarknaðurin broytast er neyðugt við nýhugsan og alternativum loysnum og broytan av lóggávuni á fleiri økjum. Er ynski at eldri borgarar skulu kunna flyta úr egnum sethúsum í minni íbúðir, so er neyðugt at byggja alternativt.
Bæði ung í Føroyum og tey í lesa uttanlands vildu havt nógv lættari við at búleikast her, um íbúðarmarknaðurin hevði hóskandi tilboð til hesi fólk. Ynskja vit fólkavøkstur og ein dynamiska íbúðarmarknað, so er neyðugt at koma í gongd.
Bæði privat og alment
Tað má gerast áhugavert hjá privatum at gera íløgur í íbúðarblokkar, samstundis skulu Kommunur, møguliga saman við privatum ella almennum íleggjarum kunna stovnseta feløg, ið eiga og reka stórar íbúðar eindir.
Tað eru fleiri íbúðarháttir og eigaraformar ella leiguformar í kunnu nýtast: partaeigarar íbúðir, almannagagnligar leigu íbúðir, íbúir í ein eigur sjálvir, og har “íbúðarfelagið” fær gjøld fyri íbúðina og ikki ein peningastovnur. Tað er nógvur kapitalur í Føroyum og tí skuldi verið møguligt hjá privatum at gjørt íløgur innan íbúðarbyggjan og rakstur av íbúðarblokkur.
Lóggávu um íbúðareindir.
Nýggj lóggáva má gerast, soleiðis at tað skal bera til at fáa rentustuðul og mvg frítøku av hesum serligu íbúðarfeløgum, hetta fyri at leigarar skulu fáa eina hóskandi húsaleigu, og fyri at hetta eisini kann gerast eitt áhugavert íløguøkið hjá íleggjarum.
Nógv ferð á búskapinum og stórur tørvur á betraðum íbúðarviðurskiftum
Tað eru nógvir samfelagsbólkar ið ynskja ein annarleiðis íbúðarmarknað og sjálvt um tað er nógv virksemið í samfelagnum og búskapinum sum heild, so er neyðugt at handla meðan tað er momentum í samfelagnum.
Tá arbeiðsloysið hóttir og búskaparlig stagnatión er, tá er ov seint at tosa um alternativar loysnir. Samfelagsliga fyriheldur tað seg júst øvugt av tí sum mangan verður ført fram, at tá lágkonjunkturur er, skal tað almenna v.m. økja íløgur og virksemið. Hetta er als ikki møguligt í ringum tíðum, tí valferðarmaskina skal koyra við lækkandi samfelagsinntøkum, tí hevur eitt samfelag sum tað føroyska ikki neyðugu styrkina til at føran tílíkan politikk.
Tað er nú meðan alt stendur í fagrasta blóma, at vit skulu seta ferð á alternativa íbúðarbygging til gleði fyri øll tey sum hava eitt ynski um at fáa eina íbúð sum tey megna at gjalda og eru glað fyri at búgva í.


text: Eg eri 16 ár. Eg eri í einum balli saman við fult av øðrum fólkum. Vinkona mín er akkurát farin heim, tí hon gjørdist móð, so eg standi einsamøll eftir í einum hjørni. Knappliga kemur ein drongur yvir til mín. Eg veit hvør hann er men havi ongantíð ordiliga tosað við hann. Hann heilsar uppá meg og eg hugsi, at eg má heldur vera fólkalig, so eg standi og tosi við hann eina løtu. Áðrenn eg veit av hevur hann trýst hondina millum beinini á mær. Eg eri ov skelkað til at siga nakað við hann. Hann smílist og vendir sær við og eg síggi hann fara yvir til ein vinmann, og eg hoyri hann fortelja fyri honum hvat hann gjørdi við meg. Vinmaðurin gevur honum ein pengaseðil í hondina.


text:
Wikipedia:Hendingar/16. januar
Hin 16. januar:
- 1992 - Eftir blóðugt borgarakríggj í El Salvador kemur friðaravtala í gildi henda dagin.
- 2015 - Listaboykottið, sum listafólk í Føroyum settu í verk ímóti tí almenna við Mentamálaráðnum á odda 2. november 2012, er nú av. Tað vóru Steintór Rasmussen og Teitur Lassen, ið tóku stig til boykottið, eftir at samgongan valdi at skerja játtanina við einum fjórðingi.
- 2015 - Landsstýrismaðurin í mentamálum, Bjørn Kalsø, kunnger, at orðabøkur Sprotans nú verða ókeypis atkomuligar hjá øllum ið ynskja tað, bæði føroyingum og útlendingum, í Føroyum eins væl og úti í heimi. Henda tænasta verður fíggjað av Mentamálaráðnum og Kommununum í Føroyum.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Fyrsta málið á dagsskránni hjá í løgtinginum í dag var atkvøðugreiðsla um, hvørt stjórnarskipanin skuldi burturvísast, ella um farast skuldi undir viðgerðina í dag.
Løgtingið hevur júst atkvøtt ímóti at burturvísa stjórnarskipanina, soleiðis at uppskotið kundi koma til viðgerðar í dag. Tað vóru 17 atkvøður ímóti at burturvísa málið, ímeðan 16 vóru fyri. Samgongan stóð saman um, at uppskotið ikki skuldi burturvísast.
Løgtingsumsitingin hevði annars skrivað eitt uppritt, har mælt var til at burturvísa málið, tí løgtingsumsitingin metti, at uppskotið ikki leyk allar treytir í tingsskipanini.
Løgtingið skuldi tí atkvøða um uppskotið skuldi burturvísast ella um víkjast skuldi frá tingskipanini fyri at viðgerða málið, og løgtingið valdi tað seinna. Tí verður uppskotið viðgjørt í løgtinginum nú.


text:
CCF 209
Einki TSB-nr.
1 Gevið eitt ljóð og lýðið tará,
meðan eg gangi at dansa,
kvøði um greivan á Orient
og roysnisverkið hans.
*Gyltar sporar verði mítt fótaspenni,
so temji eg mín gangara *góða,
*lati renna.
2 Tá ið man skrivaði hosnaárið,
tá var greivin borin,
feitur bæði til hond og fót,
hvøssu skal hann vera vorðin?
3 Havi tær hoyrt hans navnið gitið,
hvøssu tað er pá fransk?
tað er rætt sum seyðasmæra
kallast upp á dansk.
4 Eftir meir av navninum er,
har um vil eg nú tala,
tað er bæði S og K,
R við einum hala.
5 Tá ið man kvøður um ungdóm hans,
tá má vera vending,
eg ætlaði tað at vera nú,
og goyma tað alt til enda.
6 Tað var um eitt halgikvøld,
eldurin hann mundi geisa,
tá fekk hann í sinni tað,
í onnur lond at reisa.
7 So fór hann við skipinum,
sum æt eftir hansara móður,
tað var mær á sonnum sagt,
hann var bæði glaður og fróur.
8 Vundu upp segl í húnar hátt,
og blíðan byrin fekk,
søgdu so allir, at upp og niður
so kvikliga hann tá gekk.
9 Kósina til Miklagarðar
góvu teir seg at stýra,
so gekk hann á dekkinum kvikur,
rætt sum kúgv í mýri.
10 Kastaðu sínum akkerunum
á so hvítan sand,
fyrstur steig greivin av Orient
sínum fótum á land.
11 Leypa vil eg nú forbí
mangt, sum hann har sá,
uttan at tí eina,
tí vil eg siga frá.
12 Mitt í býnum stendur eitt fjall,
vorðið sum Trøllkonufingur,
har mól hann tá rundan um
tíggju ferðir um klingur.
13 Runt so var tað uttaná,
skelin hon var fríð,
dyrnar vóru á botninum,
men opið innaní.
14 Hálva øktina gekk hann tá,
áðrenn hann slapp uppá,
hann meinti, sum alla verðina,
hann tá fyri eygum sá.
15 Hann meinti, hann sá sín føðibý,
og lætna tók hans hjarta,
turkur burtur av eygunum,
ei sá hann fossin svarta.
16 So maktaðist hann av hitanum,
sum barnið ið liggur reivað,
mangur reystur riddari
hann harmaði henda greiva.
17 Snarliga vendi hann sær um,
meinti at sita í mak,
skundaði sær aftur til føðisland
við óforrættaðari sak.
18 Keddur var hann av longum veg,
maktin var so svekkað,
skrivar bræv til sína móður,
geva sær gott at drekka.
19 Tá ið hann kom til landa aftur,
errin mundi hann vera,
kundi fortelja ævintýr,
og einki tíðindi at gera.
20 Nú skal falla niður um stund,
eg kvøði ikki longur á sinni,
meðan eg taki upp annan tátt,
sum dreingir leggja í minni.
21 Gentur her á gólvi gingu,
rætt sum hønur flagra,
gerið nú ei for mikið av,
tí nú kemur av tí vakra!
22 Nú skal rapla fyri mær,
rætt sum tað var prentað,
greivin setst í hásætið
at lesa sítt testamenta.
23 Hann gav seg við manndóms ár,
rætt sum grimmir hundar,
til at ríva hvannir upp
og til at morða lundar.
24 Brøvini lat hann skriva mong,
um tey vóru pá klakk,
mangar gentur setti hann á,
men allar góvu honum krakk.
25 Ágrýtin so mundi hann vera
rætt sum revins frens,
síðan fór hann haðan
til kongsins residens.
26 Tá mól hann um henda bý
bæði dag og nátt,
hitti so eitt lítið hús,
sum uttantil var grátt.
27 Dúgvan sat í glæstriborg
bæði prúð og svinn,
greivin hugsar við sjálvum sær:
”Her skal eg fara inn.”
28 Hann fell tá um gáttina,
tí hann var so fús,
so fór hann í stovuna inn,
sum átti prins Keraus.
29 Tríggjar dúgvur vóru har,
og ein leyp á hans knæ,
og ein við hvørja liðina,
og væl fell tað í lag.
30 So fóru tær at tumma hann
og hansara dúgliga knolla,
talaði so til prinsin:
”Gev mær ein punsabolla!”
31 Tær fóru eftir nátturða
og bóru honum leik,
ein var reyð, og onnur var brún,
triðja var so bleik.
32 Henni svav hann náttina hjá,
mundi hann sjálvur siga,
hvat hann mundi gera meir,
har um vil eg tiga.
33 Tá ið tað mót morgni leið,
hann fór á gólvið fram,
fann ikki í herbergið,
so illur var hann harum.
34 Tá ið dagurin komin var,
rópar hann pá ’iji’,
býst at spæla við dúgvuna,
hon biður hann hava frið.
35 So fór hann í stovuna inn,
har sum prinsurin sat:
“Gakk og gev mær brennivín,
og hartil morgunmat!”
36 Hann bar honum svínahøvur,
tað mundi vera ein bolli,
tugdi á við tonnunum,
sum tey mjólka Kollu.
37 Rívur tá sum kobbi tosk,
prinsurin biður hann skera:
”Hoyr tað, prinsurin, søti mín,
her lystir meg at vera!”
38 Dúgvan so til orða tekur:
”Tær gongur illa til,
tú kanst ikki halda út,
sig tí, hvat tu vil!
39 Verður tú her henda vetur,
tað síggi eg á tínum hári,
tú verður ikki mergjaður,
heldur enn brundur um várið.”
40 Pipar fleyg í rumpu hans,
har sum hann mundi sita,
tá lyfti hann upp beinið,
og býst nú til at vita.
41 Rukkur sló hann á nøsina,
og læt sum nakar hegri,
tá lyfti hann upp beinið,
sló trantin upp í veðrið.
42 Skokraðu tey hann innan hall,
satt at siga tað,
hann fór tá av durunum,
býst at fara sín veg.
43 Prinsurin tók á honum fatt:
“Veitst tú, hvat eg teinki,
meinar tú tað, tín argi skálk,
eg kosti teg fyri einki?”
44 Bangheit mundi hann so betaka,
knappliga kundi at mæla:
”Hoyr tú tað, mín náðigi harri,
hvat er at betala?”
45 Dúgvan so til orða tekur,
gerst hon nú so grimm:
“Tú hevur at betala okkum
dálarnar fimm.”
46 Leggur hann teir í prinsins hond,
síðan niður á fold:
“Dálarnir eru vakrir,
men allir lukta av mold.”
47 Síðan fór hann haðan frá,
aftur til sína móður,
greivin var av hesum verki
bæði muntur og fróur.
48 Síðan læt hann skriva bræv,
eini gentu at senda,
tað kom honum so illa við,
sviða fekk hann í enda.
49 Testamentið havi eg kvøðið,
sum greivin mær tað gav,
nú orki eg ikki longur,
eg búgvist at halda av.
50 Eg vil ikki meiri kvøða
nú á hesum sinni,
látrið tað er niðurdottið,
kobbarnir svøltast inni.
*Gyltar sporar verði mítt fótaspenni,
so temji eg mín gangara *góða,
*lati renna.
CCF 209
Einki TSB-nr.
Handrit: Hanus Hanusson: Fugloyarbók (fyri 1854) nr. 52 (AM. Access. 4.)
Útgávur:
1. Jakob Jakobsen: Poul Nolsøe – lívssøga og irkingar, 1912, s. 221.
2. Føroya kvæði (N. Djurhuus greiddi til útgávu 1972), Band VI, s. 366.
3. Føroya kvæði (Inngangur og úrtøk eftir Dánjal Niclasen, 2005) 37. bind, s. 123.
Heimild: Úr Fugloy. Hanus Hanusson, Sjeyndi Hanus (1794-1854), Hattarvík.


text:
Matur
Kremut eplasuppa við purru
Eina mjúka, heita suppu til køldu heystdagarnar. Hendan við eplum og purrum er kremut og leskilig. Væl gagnist!
Tilfar
1 kg av eplum
3 purrur
1 leykur
5-6 kvistar av timian
1 ssk av olivenolju
0,8 litrar av høsnabouillon
1/2 dl av róma
Smakka til við kvørnaðum pipari og salti
Soleiðis gert tú
Flys eplini og sker tey í smáar bitar.
Hakka leykin og sker purrurnar í tunnar flísar. Stoyt alt í eina grýtu saman við eplunum og kvistunum av timian – og steik í olivinolju í nakrar minuttir.
Stoyt síðan høsnabouillon í grýtuna og lat smákóka, til eplini eru moyr.
Blenda nú suppuna væl, so hon verður kremut og uttan klumpar.
Stoyt róman í og hita suppuna væl, meðan tú rørir róman saman við suppuni.
Smakka til við salti og kvørnaðum pipari.
Borðreið við broysknum beykoni, frískum grasleyki, kvørnaðum pipari og góðum breyði.


text:
Um tú vilt gera hárinum eina tænastu í vetur, skalt tú geva tí nokk av vætu. Tá tað er kalt uttanfyri, hevur hárið tørv á meira vætu enn vanligt.
Eftir: Kvinnu / Mynd: veitari 26.01.2021
Tað sama er galdandi, tá tú eitt nú ert sunnanfyri um summarið, og tað er ordiliga heitt. Ein góð meginregla er, at tá tað eru nógv øðrvísi veðurlíkindi enn tú ert von við, tørvar hárinum altíð meira vætu. Minst eisini altíð til at hava turt hár, tá tú fert út í kuldan, annars er størri vandi fyri, at hárini brotna og slítast enn meira.
Heimagjørdur hárkurur við banan
- Fá bleytt og skínandi hár og vætu til hárið
Banan inniheldur nógv kalium, sum styrkir og fyribyrgir, at hárið brotnar. Eisini inniheldur banan natúrligar oljur og 75% vætu, sum fyribyrgir, at hárið verður turt. Fruktin er eisini á tremur við vitamin A, B6, C og E og zinki og jarni.
1 banan
1 ssk av kokusolju
1 tsk av hunangi
Blanda alt væl saman, so eingir klumpar eru í, og so at bananin ikki klistrar seg fasta í hárið.
Gníggja inn í hárið og hárbotnin, og vera tað sita í í 30 minuttir.
Skola væl og vaska við sjampo.


text:
Síðuyvirlit
Síðuyvirlit
- Forsíða
- Fundarfrásøgn frá bygdaráðsfundinum 9. oktobur 2015
- Skattaprosentið lækkar komandi ár.
- Upplatingartíðir
- Ovfarin av sumbingum
- Gøtunøvn
- Búmerkið
- Eftirskúlin til Sumba
- Melduródn í Sumba
- Heimasíða
- Sumba fær fyrstu vitjanina
- Bingjuplássið í Lopra
- Ferðsluforðingar í Sumba.
- Tunnusláttur og føstulávintshald var um vikuskifti Sumba
- Grannastevna 2010
- Vev myndatóli í Akrabergi er virkið aftur.
- Bingjuplássið opið hvønn dag í viku 30
- Bygdarfólk í Sumbiar kommunu mugu kóka drekkivatnið
- Árlig seyðasýning.
- Almennur bygdaráðsfundur verður sunnudagin 21.novembur 2010 kl. 16.00.
- Ætlanir at stongja Vesturgøtu í Lopra.
- “Facebook” - brúkarar kunnu gera viðmerkingar.
- Parkeringsforboð á Kvíggjarveginum.
- 50 metur svimjihyl í Vági
- Fíggjarætlanin fyri 2011
- Jólatræið í Sumba
- Jólatræið í Lopra
- Skattalistin 2009
- Uppsagnir hjá Føroya Fiskavirking
- Navna- og búmerkjakapping
- Jólakonsertin í Sumba
- Jólatræ hjá Dagrøktini
- Jólatræ hjá Sumbiar Skúla
- Jólapakka til øll húskið í kommununi!
- Parkeringsforboð á Bøgøtu
- Kirkjurnar um jólini
- Jólatræið hjá sunnudagsskúlanum
- Dansur í samkomuhúsinum
- Nýggjársfyrireikingar í Sumba.
- Upptøkur frá Nýggjárshaldinum í Sumba
- Fløskuinnsavningin
- Sumbiar Dansifelag nýggja nevnd
- Víkarbyrgi aftur mannleys
- Bygdaráðsfundir 2011
- Spillvatnsætlan fyri Sumbiar kommunu
- Sumbiar Forminnafelag
- Stovnan av Sumbiar Sóknar Fornminnafelag
- Aðalfundur hjá Sumbiar Sóknar Fornminnafelag
- Telduskeiðið á byrjunarstøði.
- Telduskeiðið á byrjunarstøði.
- Stovnan av Nýggjársnevnd.
- Grannastevna 2011
- Fyrilestur um strongd
- Felagsforeldrafundur
- Eydnuhjól
- Hugnaløta í samkomuhúsinum.
- Lærarastørv í Sumbiar skúla
- Lærarastarv í Sumbiar skúla
- Konsert í Sumbiar kirkju
- Reinan bil
- Fyribyrgjandi- og viðlíkahaldsvenjing á Hamragarði
- Óvissa um framtíðina á Krossinum
- Stórur áhugi á alnótini
- KUNNGERÐ
- Opningstíðir á bingjuplássinum í oktobur.
- Jólatræið í Lopra
- Jólatræið í Sumba
- Trupulleiki við leysum hundum
- Niðurgongd í fólkatalinum.
- Fíggjarætlanin fyri 2011
- Vatn til borgaran í Sumba
- Skattalistin fyri árið 2010
- Vevmyndatólið óvirkið
- Stovnan av Nýggjársnevnd.
- Vev - tólið er virkið.
- Nýggjársnevnd í Sumba
- Sumbiar Skúli
- Nýggjar upplatingartíðir
- Kunngerð vallistar
- Vegleiðandi fólkaatkvøða um kommunusamanlegging
- Mentanardagar í Sunnba
- Greitt NEI í Sumbiar kommunu til kommunusamanlegging
- Ruddingardagur
- Lærarastarv í Sumbiar skúla
- Ung í arbeiði 2012
- Ung í arbeiði 2012
- Bygdarfólk í Sumbiar kommunu mugu kóka drekkivatnið
- Opningstíðir á bingjuplássinum í náta tíðini.
- Opningstíðir á bingjuplássinum í oktobur.
- Kunngerð um valevnislistar til kommunuvalið í Sumbiar kommunu
- Kunngerð um vallistar til kommunuvalið í Sumbiar Kommunu
- Fundurin 16. oktober 2012 fluttur
- 12 valevni uppstillaði
- Almennur fundur
- Skúlastýrisval í Sumbiar Kommunu
- Dagrøktari til dagrøktina í Sumba
- Fundurin 20. november 2012 er fluttur
- Valúrslitið í Sumba
- Skúlastýrið valt
- Heimasíðan væl vitja.
- Jólatræið í Lopra
- Jólatræið í Sumba
- Bygdarráðsfundurin 4. Desember 2012
- SUMBIAR KVØLDSKÚLI
- Jólapakka til øll húskið í kommununi!
- Jólatræ verður í Bygdarhúsinum.
- Nýttársaftan í Bygdarhúsinum.
- Bygdarráðið skipa seg.
- Eyðbjørn Thomsen borgarstjóri í Sumba
- Nýggjár í Sumba
- Ung í arbeiði 2014
- Kamping í Sumba
- Opningstíðir á ruskplássinum í slaktinum
- Televarpið og 3G í Sumba
- Stuðul í Sumbiar skúla
- Skattalistin fyri 2012
- Jólatræið í Lopra
- Jólatræið í Sumba
- Jólatræið í Lopra
- Jólagávu til øll húskið í kommununi!
- Broyting í byggisamtykt fyri matr. nr. 230a í Sumba.
- Broytingar í upplatingartíðunum.
- Bingjuplássið í Lopra
- Býráðsfundir í 2014
- Morgunmatur í kommununi
- Rottangarnir verða tømdir íð kommununi
- UPPLIV HEIMIN
- Suðuroyar Barnaverndartænasta
- 25 ára starvsdagur
- Skráin til bygdarráðsfundin 24. februar 2014
- Morgunmatur í kommununi
- Fundarfrásøgn frá bygdaráðsfundinum 24. februar 2014
- Munandi vøkstur í inntøkunum hjá Sumbiar Kommunu
- Í starvið í eina fjórðingsøld.
- Hvat kunnu vit gera fyri tey ungu í kommununi.
- Fundarfrásøgn frá bygdaráðsfundinum 27. mars 2014
- Kamping í Sumba á MENT
- Fráboðan um útskiftingarfund
- Skráin til bygdarráðsfundin 28. apríl 2014
- Fundarfrásøgn frá eyka bygdaráðsfundinum 07. apríl 2014
- Fundarfrásøgn frá bygdaráðsfundinum 28. apríl 2014
- Fundarfrásøgn frá bygdaráðsfundinum 20. juni 2014
- Fundarfrásøgn frá bygdaráðsfundinum 11. august 2014
- Fundarfrásøgn frá bygdaráðsfundinum 24. august 2014
- Bygdarráðsfundur avlýstur.
- Almennu wc-ini
- Skráin til bygdarráðsfundin 22. september 2014
- Heimasíðan hjá Sumbiar Skúla
- Fundarfrásøgn frá bygdaráðsfundinum 22. september 2014
- Skráin til bygdarráðsfundin 22. oktober 2014.
- Fundarfrásøgn frá bygdaráðsfundinum 22. oktober 2014.
- Skattalistin fyri 2013
- Skráin til bygdarráðsfundin 30. november 2014.
- Fíggjarætlanin fyri 2015
- Fundarfrásøgn frá bygdaráðsfundinum 30. november 2014.
- Skráin til bygdarráðsfundin 09. december 2014.
- Fundarfrásøgn frá bygdaráðsfundinum 9. december 2014.
- Býráðsfundir í 2015
- Sálarfrøðingur til Suðuroyar Barnaverndartænastu
- Skráin til bygdarráðsfundin 09. januar 2015.
- Fundarfrásøgn frá bygdaráðsfundinum 9. januar 2015.
- Bygdafundur í Samkomuhúsinum í Sunnba.
- Hagafundurin fyri Eystara Húshaga í Sunnba.
- Bygdarráðsfundurin er útsettur.
- Søkt verður eftir leiðara til Bú- og heimatænastuna í Suðuroy
- Nýggj heimasíða
- Skráin til bygdarráðsfundin 13. februar 2015.
- Fundarfrásøgn frá bygdaráðsfundinum 13. februar 2015.
- Hagafundir fyri Bláaberg & Eystarafylgi
- Skráin til bygdarráðsfundin 13. mars 2015.
- Fundarfrásøgn frá bygdaráðsfundinum 13. mars 2015.
- Skráin til bygdarráðsfundin 10. apríl 2015.
- Fundarfrásøgn frá bygdaráðsfundinum 10. apríl 2015.
- Ruddingardagur 2015
- Skráin til bygdarráðsfundin 26. mai 2015.
- Áheitan til borgararnir í Sumba.
- Ung í arbeiði 2015
- Reint kranavatn í kommununi.
- Fundarfrásøgn frá bygdaráðsfundinum 26. mai 2015.
- Skráin til bygdarráðsfundin 23. juni 2015.
- Leiðari til Suðuroyar Barnaverndartænastu
- Nýggjan bjargingarbát.
- Fundarfrásøgn frá bygdaráðsfundinum 23. juni 2015
- Fundarfrásøgn frá eyka bygdaráðsfundinum 6. juli 2015.
- Skráin til bygdarráðsfundin 3. august 2015.
- Løgtingsval 2015
- Fundarfrásøgn frá bygdaráðsfundinum 3. august 2015
- Kala Jensen verður 100 ár, hósdagin 3. septembur 2015.
- Bygdarráðsfundur fluttur.
- Skráin til bygdarráðsfundin 11. septembur 2015.
- Fundarfrásøgn frá bygdaráðsfundinum 11. septembur 2015
- Suðuroyar Barnaverndartænastu
- KUNNGERÐ
- Rottangarnir verða tømdir í kommununi
- Skattalistin fyri 2014
- Skráin til bygdarráðsfundin 20. november. 2015
- Skattaprosentið niður í 19,0% í 2016.
- Fundarfrásøgn frá bygdaráðsfundinum 20. novembur 2015
- Skráin til bygdarráðsfundin 17. desembur 2015.
- Kommunan bjóðar lestrarhøli til lesandi
- Sumbiar kommuna latið gávu til Suðuroyar Sjúkrahús
- Fundarfrásøgn frá bygdaráðsfundinum 17. desembur 2015
- Parkeringsvørð í Sumbiar kommunu
- Munandi vøkstur í skattainntøkunum.
- Fundarfrásøgn frá bygdaráðsfundinum 29. januar 2016
- Bygdaráðsfundur fluttur.
- Bygningar til sølu
- Skráin til bygdarráðsfundin 30. mars 2016.
- Arbeiðsformaður til Sumbiar Kommunu
- Skráin til bygdarráðsfundin 11. apríl 2016.
- Bátaspøl í sóknini
- Parkeringsforboð
- Skráin til bygdarráðsfundin 9. mai 2016.
- Fundarfrásøgn frá bygdaráðsfundinum 9. mai 2016
- Ung í arbeiði 2016
- Fundarfrásøgnirnar frá eyðka bygdaráðsfundunum 24. mai og 2. juni 2016
- Nýggjur arbeiðsformaður
- Skráin til bygdarráðsfundin 16. juni 2016.
- Fundarfrásøgn frá bygdaráðsfundinum 16. juni 2016
- Skráin til bygdarráðsfundin 25. august 2016.
- Fyrilestrar um sálarheilsu og sálarsjúk
- Fundarfrásøgn frá bygdaráðsfundinum 25. august 2016
- Skráin til bygdarráðsfundin 22. septembur 2016.
- Bygdarráðsfundurin er útsettur.
- Bygdarráðsfundur
- Kommunuvalið tann, 8. november 2016
- Ein listi til kommunuvalið í Sumbiar kommunu
- Spillivatnsskipanin í Sumbiar Kommunu liðug
- Fundarfrásøgn frá bygdaráðsfundinum 26. septembur 2016
- Bygdaráðsfundur fluttur.
- Skráin til bygdarráðsfundin 25. oktobur 2016.
- Minnisvarðin í Sumba verður vígdur.
- Fundarfrásøgn frá bygdaráðsfundinum 25. oktobur 2016
- Bygdarráðsfundurin er útsettur.
- Jólatræðið í Sumba verður tendra týskvøldið 29. novembur.
- Jólatræið í Lopra
- Bygdarráðsfundur
- Skráin til bygdarráðsfundin 04. desember 2016.
- Fundarfrásøgn frá bygdaráðsfundinum 04. desembur 2016
- Eyðbjørn Thomsen heldur áfram sum borgarstjóri í Sumbiar Kommunu
- Brenna bál í Sumbiar Kommunu
- Skráin til bygdarráðsfundin 21. desember 2016.
- Byggisamtykt fyri Sumbiar kommunu
- Jól 2016
- Fundarfrásøgn frá bygdaráðsfundinum 21. desembur 2016
- Skráin til bygdarráðsfundin 16. januar 2017.
- Grannastevna 2017
- Fundarfrásøgn frá bygdaráðsfundinum 16. januar 2017
- Skráin til bygdarráðsfundin 13. februar 2017.
- Fundarfrásøgn frá bygdaráðsfundinum 13. februar 2017
- Fundarfrásøgn frá bygdaráðsfundinum 15. mars 2017
- Bygdarráðsfundur framskundaður
- Skráin til bygdarráðsfundin 20. apríl 2017.
- Fundarfrásøgn frá bygdaráðsfundinum 20. apríl 2017
- Hegn og garðar í seyðaghøgum standi 14. mai
- Ung í arbeiði 2017
- Bygdarráðsfundurin er útsettur.
- Skráin til bygdarráðsfundin 2.juni 2017.
- Ruddingardagur 2017
- Fundarfrásøgn frá bygdaráðsfundinum 2. juni 2017
- Upptøka av leysgangandi djórum
- Trygdarskipan í Sumbiartunlinum
- Vev myndatóli í Akrabergi er virkið aftur.
- Avtala um fylgjarar
- Skráin til bygdarráðsfundin 30.juni 2017.
- Bygdarráðsfundur framskundaður
- Viðurkenning frá Tvøroyrar Kommuna
- Hjartastartara/Fyrstuhjálpar skeið
- Fundarfrásøgn frá bygdaráðsfundinum 29. juni 2017
- Kunngerð
- ÚTBJÓÐINGARSKRIV
- Skráin til bygdarráðsfundin 14. august 2017.
- Dagrøktara til ansingarøkið í Sumba
- Fundarfrásøgn frá bygdaráðsfundinum 14. august 2017
- Skráin til bygdarráðsfundin 11. septembur 2017.
- Fundarfrásøgn frá bygdaráðsfundinum 11. septembur 2017
- Ognir til sølu/leigu
- Rørsluátak í Suðuroy
- Bygdarráðsfundurin er útsettur.
- Bygdarráðsfundur
- Minningarhald teirra sjólátnu og falnu í bjørgunum.
- Fundarfrásøgn frá bygdaráðsfundinum 25. oktobur 2017
- Myndir
- Jólatræið í Sumba verður tendrað mánakvøldið 27. november.
- Skráin til bygdarráðsfundin 30. novembur 2017.
- Skattalistin fyri 2016
- Fundarfrásøgn frá bygdaráðsfundinum 30. novembur 2017
- Jól 2017
- Fundarfrásagnirnar frá bygdaráðsfundunum 16 og 31. desembur 2017
- Býráðsfundir í 2018
- Skráin til bygdarráðsfundin 26. januar 2018.
- Bygdarráðsfundur framskundaður
- Skráin til bygdarráðsfundin 23. februar 2018.
- Grannastevna 2018
- Rottangarnir verða tømdir í kommununi
- Fundarfrásøgn frá bygdaráðsfundinum 27. januar 2018
- Fundarfrásøgn frá bygdaráðsfundinum 23. februar 2018
- Skráin til bygdarráðsfundin 9. mars 2018.
- Grannastevna 2018
- Nýggj tænasta frá Heilsumiðstøðini
- Ráðgevi / stuðul til Suðuroyar barnaverndartænastu
- Fundarfrásøgn frá bygdaráðsfundinum 09. mars 2018
- Bygdarráðsfundurin er útsettur.
- Boða frá rottum
- Skráin til bygdarráðsfundin 22. apríl 2018.
- Áheitan frá IRF um at øll húsarhald fáa sær ruskstativ
- Vevmyndatólið óvirkið
- Fundarfrásøgn frá bygdaráðsfundinum 22. apríl 2018
- Skulu dekk vekk?
- Innsavningin forskotin hesa vikuna
- Bingjuplássið stongt 1. mai
- Skráin til bygdarráðsfundin 18. mai 2018.
- Ung í arbeiði 2018
- Endurlýsing - Stuðul til Suðuroyar barnaverndartænastu.
- Fundarfrásøgn frá bygdaráðsfundinum 18. mai 2018
- Ruddingardagur 2018
- Skráin til bygdarráðsfundin 18. juni 2018.
- Trøllavík stongt vegna asfaltering
- Fundarfrásøgn frá eyka bygdaráðsfundinum 8. apríl 2018
- Fundarfrásøgn frá eyka bygdaráðsfundinum 25. mai 2018
- Fundarfrásøgn frá bygdaráðsfundinum 18. juni 2018
- Gøtuljósini í Sumba
- Vevmyndatólið í Sumba er virkið aftur.
- Søkt verður eftir sálarfrøðingi til Suðuroyar Barnaverndartænastu
- Fyribyrging og týning av rottu
- Fundur um menning av ferðavinnuni í Sumba/Suðuroy
- Skráin til bygdarráðsfundin 29. august 2018.
- Fundarfrásøgn frá bygdaráðsfundinum 29. august 2018
- Gips má ikki brennast
- Fyribyrgjandi- og viðlíkahaldsvenjing
- Reingerðarfólk til dagrøktina í Sumbiar kommunu
- Ókeypis skeiðstilboð/undirvísing í føroyskum
- Ljós í Sumbiartunlinum
- Søkt verður eftir einum dugnaligum avloysara til Kommunalu dagrøktina í Sumbiar kommunu.
- Skráin til bygdarráðsfundin 07. oktobur 2018.
- Fundarfrásøgn frá bygdaráðsfundinum 07. oktobur 2018
- Kunngerð um oljutangar.
- Fráfaringarmóttøka
- Gravsteinurin yvir teimum ið fórust við Riddaranum 25. septembur 1927
- Skráin til bygdarráðsfundin 16. novembur 2018.
- Fundarfrásøgn frá bygdaráðsfundinum 16. novembur 2018.
- Skattalistin fyri 2017
- Skráin til bygdarráðsfundin 14.desembur 2018.
- Fundarfrásøgn frá bygdaráðsfundinum 14. desembur 2018.
- Fundarfrásøgn frá bygdaráðsfundinum 13. januar 2019.
- Skráin til bygdarráðsfundin 22. februar 2019.
- Fundarfrásøgn frá bygdaráðsfundinum 22. februar 2019.
- Skráin til bygdarráðsfundin 26. mars 2019.
- Ung í arbeiði 2019
- Hvar eru tankarnir, tá tú koyrir bil?
- Skráin til bygdarráðsfundin 3. mai 2019.
- Býráðsfundurin fluttur til sunnukvøldið kl. 19:00.
- Søkt verður eftir einum dugnaligum avloysara til Kommunalu dagrøktina í Sumbiar kommunu.
- Fundarfrásøgn frá bygdaráðsfundinum 26. mars og 3. mai 2019.
- KUNNGERÐ
- Spælipláss, parkeringspláss og fríøki í kommununi.
- Vevmyndatól í Akrabergi er óvirkið.
- Ruddingardagur 1. juni 2019.
- Fólkatingsvalið 5. juni 2019
- KUNNGERÐ
- Býráðsfundurin er fluttur til tórsdagin 13. juni 2019.
- Skráin til bygdarráðsfundin 13. juni 2019.
- Fundarfrásøgn frá bygdaráðsfundinum 13. juni 2019.
- Kortlegging við dronum
- Freistin at søkja um starv hjá Sumbiar Kommuna er longd
- Bygdarráðsfundir verður fríggjakvøldið 23. august 2019.
- Lovið úr røttum kassa
- Skráin til bygdarráðsfundin 23. august 2019.
- Hugsið um umhvørvið, tá tit taka nátar
- Kommununar í Suðuroynni nýggjan líkvogn
- Fráfaringarhald fyri Arnfinni Bjarkhamar.
- Brævatkvøður til løgtingsvalið
- Hevur tú ongan posa eftir?
- Vitjan úr skúlanum
- Fundarfrásøgn frá bygdaráðsfundinum 23. august 2019.
- Bygdarráðsfundir verður í kvøld 9. septembur 2019.
- Skráin til bygdarráðsfundin 9. septembur 2019.
- Fundur við hagastýrini
- Fundarfrásøgn frá bygdaráðsfundinum 9. septembur 2019.
- Kunning
- Burturbeining av leivdum frá fletting
- Family Retreat
- Skráin til bygdarráðsfundin 23. oktobur 2019.
- Leiðari til dagrøktina hjá Sumbiar kommunu
- Minningarhald
- Parkeringsvørur
- Fundarfrásøgn frá bygdaráðsfundinum 23. oktobur 2019.
- Skráin til bygdarráðsfundin 29. novembur 2019.
- Jólatræið í Lopra/Akrar
- Jólatræið í Sumba verður tendrað sunnukvøldið 1. desembur
- Bygdarráðsfundurin er útsettur.
- Fundarfrásøgn frá bygdaráðsfundinum 1. desembur 2019.
- Dagrøktarleiðari hjá Sumbiar kommunu
- Broytingar í innsavningini á jólum
- Fundarfrásøgn frá bygdaráðsfundinum 10. januar 2020.
- Fundarfrásøgn frá bygdaráðsfundinum 09. februar 2020.
- Virksemi á dagstovnaøkinum.
- Fundarfrásøgn frá bygdaráðsfundinum 30. desembur 2019.
- Frá Sumbiar kommuna
- Covid-19 og húsarhaldsburturkastið
- Skráin til bygdarráðsfundin 17. apríl 2020.
- Korona: Góð ráð til barnafamiljur
- Skráin til bygdarráðsfundin 17. apríl 2020.
- Ráðgeving um at fara í skúla og barnagarð
- Fundarfrásagnirnar frá bygdaráðsfundinum 17. apríl 2020.
- Ung í arbeiði 2020
- Skráin til bygdarráðsfundin 18. mai 2020.
- DEMOKRATIA VIL HAVA FLEIRI KVINNUR Á LISTARNAR TIL KOMMUNUVALIÐ 2020
- Skráin til bygdarráðsfundin 26. juni 2020.
- Kommunuskrivstovan stongd
- Hugsið um umhvørvið, tá tit taka nátar
- Hevur tú ongan posa eftir?
- Fundarfrásøgn frá bygdaráðsfundinum 18. mai 2020.
- Fundarfrásøgn frá bygdaráðsfundinum 26. Juni 2020.
- Skráin til bygdarráðsfundin 08. septembur 2020.
- Bygdarráðsfundur framskundaður
- Samskipari til kvøldskúlan í Sumba
- Bokashi-verkætlan
- Fundarfrásøgn frá bygdaráðsfundinum 07. Septembur 2020.
- Val til Eldraráð í Suðuroy - 10. november 2020
- Broyttar upplatingartíðir hjá IRF í Trøllavík
- Burturbeining av leivdum frá fletting
- Kvøldskúlin
- Kvøldskúlaárið 2020/21
- Val til eldraráð í Suðuroy 10. november 2020
- Valevnir til kommunuvalið 10.11.2020
- Veljarar, ið ynskja at velja heima til kommunuvalið.
- Kunngerð um valstað til kommunu-, skúlastýris- og eldraráðsval.
- Valúrslitið í Sumba
- Skattalistin fyri 2019
- Skráin til bygdarráðsfundin 16. novembur 2020.
- Fundarfrásøgn frá bygdaráðsfundinum 18. oktobur 2020.
- Skipanarfundur – Nývalt bygdarráð
- Eyðbjørn Thomsen heldur fram sum borgarstjóri
- Takið upp tað sum leyst er
- Jólatrøini í Sumbiar kommunu verða tendrað 1. Desembur
- IRF í Trøllavík steingir kl. 12 fríggjadagin
- Rottangarnir verða tømdir í kommununi
- Broytingaruppskot í byggisamtyktini hjá Sumbiar kommunu
- Fundarfrásøgn frá bygdaráðsfundinum 16. novembur 2020.
- Hugsa um umhvørvið á jólum og nýggjárinum
- Broytingar í innsavningini um høgtíðina
- Jól 2020
- Fundarfrásøgn frá bygdaráðsfundinum 28. desembur 2020.
- Hjartastartarin í Lopra er fluttur
- Broytingaruppskot í byggisamtyktini hjá Sumbiar kommunu
- Hevur tú ongan posa eftir?
- IRF í Trøllavík steingir kl. 12 hósdagin
- Bygdarráðsfundir
- Skráin til bygdarráðsfundin 7. februar 2021.
- Starvsfólk til Sumbiar kommunu
- Fundarfrásøgn frá bygdaráðsfundinum 07. februar 2021.
- Skráin til bygdarráðsfundin 24. februar 2021.
- Húsvognur til sølu
- Nýtt vevmyndatól sett upp í Sumba
- Fundarfrásøgnirnar frá bygdaráðsfundunum 24. februar og 4. mars 2021
- Skráin til bygdarráðsfundin 5. apríl 2021.
- Innsavningin forskotin ein dag
- Grundstykkir til sølu.
- Fundarfrásøgn frá bygdaráðsfundinum 05. apríl 2021.
- Skráin til bygdarráðsfundin 9. mai 2021.
- Ruddingardagur 22. mai 2021.
- Tveir viðfestisvognar til sølu
- Ruddingardagur 29. mai 2021.
- Fundarfrásøgn frá bygdaráðsfundinum 09. mai 2021.
- Broytingar í innsavningini eftir hvítusunnu
- Ung í arbeiði 2021
- Skráin til bygdarráðsfundin 28. mai 2021.
- Nýtt integrasjónstilboð á Útlendingastovuni
- Sálarfrøðingur til Suðuroyar barnaverndartænastu
- Nýggj heimasíða
- Fundarfrásøgn frá bygdaráðsfundinum 28. Mai 2021.
- Skráin til bygdarráðsfundin 25. juni 2021.
- Fundarfrásøgn frá bygdaráðsfundinum 25. juni 2021.
- Hugsið um umhvørvið, tá tit taka nátar
- Samskipari til kvøldskúlan í Sumba
- Skráin til bygdarráðsfundin 03. september 2021.
- Vitjanartænastan í Suðuroy
- Koppsetingar í Suðuroynni
- Fundarfrásøgn frá bygdaráðsfundinum 03. september 2021.
- IRF í Trøllavík steingir kl. 12.30 hósdagin
- Burturbeining av leivdum frá fletting
- Skráin til bygdarráðsfundin 05. oktobur 2021.
- Bygdaráðið
- Kommunan
- Mentan
- Bygdirnar
- Trivnaður
- Ymiskt


text:
OG FÁ EITT UPPLIVILSI
FYRI LÍVIÐ
HÚSHARHALDSSKÚLI FØROYA
Ein modernaður og kreativur skúli!
Ein innbjóðandi skúli, við nógvum hugnaligum krókum og spennandi rúmum. Eitt heimligt stað, sum angar av nýbakaðum og osar av kreativiteti. Ein skúli har tú sum næmingur sleppur at útfolda tíni skapandi evni, bæði tá tað snýr seg um mat og handverk. Her verður hugsað grønt, burðardygt og heilsugott. Sum næmingur lærir tú eina rúgvu um mat, um føroyska matmentan, um okkara tilfeingi, um kropp, heilsu og rørslu, alskins handarbeiði, so sum gera tíni egnu føroysku klæði, at seyma, glaslist, silvurarbeiði o.a. Vit ferðast í egnum landi, skipa fyri hugnakvøldum og mentanartiltøkum.
Hugnaligt · Herligt · Heimligt
Hetta er HSF og hetta kanst tú verða ein partur av. Skeiðið er frá hálvan august til februar, 26 vikur. Einasta treyt er, at tú er 15 ár við skeiðsbyrjan.
Hvat hendir?
Súsanna Tórgarð
Dóttir mín var so heppin at sleppa at ganga har eitt skeið, eftir at hon var liðug við 9.flokk – og var hetta ein so sera lærurík og mennandi tíð. Ígjøgnum samskifti áðrenn dótturin byrjaði fekk eg beinanvegin fatanina av, at hetta var ein modernaður og vælvirkandi skúli.
Eg minnist dagin, tá vit fóru norð við henni og hon skuldi byrja á skúlanum. Hóast húsini ikki sóu út av nøkrum serligum uttan, so var sanniliga innkomandi: alt nýmálað, nýstroknar gardinur fyri vindeyguni, hugnaligir krókar og stovur, alt so frískligt og innbjóðandi. Tað var so týðiligt, at starvsfólkini vildu geva næmingunum eina fatan av, at tey vóru vælkomin. Johanna Á Tjaldrafløtti helt eina vælkomstrøðu, sum bæði var hjartalig og so týðiliga vísti, at hesin skúlin borgaði fyri dygd – sprottin úr áralongum arbeiði við ungum fólki. Her vóru greiðar ætlanir, greiðar linjur hjá teimum ungu at fylgja, og sum mamma kendi eg meg beinanvegin trygga, og visti at dóttir mín var í góðum hondum.Og fyrsti varhugin vísti seg sanniliga at halda! Tað ber slett ikki til at greiða frá í stuttum, alt tað dótturin lærdi hesar 7 mánaðarnar – bæði handaligur og andaligur lærdómur fyri lívið. Lærarar, sum fyri uttan at duga sítt handverk til lítar, vóru nærverandi og gevandi, og sum høvdu alt tað, sum skal til, á einum skúla har ung fólk skulu búgva og húsast í 7 mánaðir. Eg vil fegin ynskja tykkum dugnaligu fólkum á Húsarhaldsskúlanum góðan arbeiðshug og blíðan byr.


text:
KÍ leikti ein sera góðan dyst í Gundadali ígjár í øðrum dystinum ímóti Birkirkara frá Malta. Fyrri dysturin endaði 1-1, so KÍ kundi noyðast við ein javnleika uppá 0-0, men tí úrslitinum fóru teir als ikki eftir, teir vildi vinna seinna dystin og teir lupu á frá fyrsta brígslið av.
Teir stríddist sera væl á øllum vøllinum og var KÍ liðið sera væl skipa, Birkirkara spælarnir tóktist ørkymlaðir av góða spælinum hjá KÍ og ofta endaðu teir í Offside felluni hjá KÍ.
Tíðin var farin í fyrra hálvleiki, tá ið KÍ legði seg á odda, dómarin hevði lagt ein minutt afturat og Jákup B. Andreasen skundaði sær at taka eitt hornað í høgru síðu. Bólturin bleiv sparkaður væl innfyri, Páll Klettskarð fekk ikki ordiliga skot á bóltin, men endaði bólturin hjá Deni Pavlovic sum hegnisliga sendi bóltin í málið hjá Birkirkara og KÍ hevð lagt seg framum 1-0. Sera gott lag á øllum KÍ áskoðarnum, sum vóru nógvir í Gundadali ígjár, omanfyri 1100 fjepparar.
Hetta bleiv eisini síðsta skotið í fyrra hálvleiki, KÍ frammanfyri 1-0.
Í seinna hálvleiki helt KÍ á at stríðast og tað tóktist sum at KÍ hevði fullkomuliga tamarhald á dystinum og tá ið 58 min. vóru leiktir, leikaði hart á frammanfyri málið hjá Birkirkara, har málmaðurin bjargaði einum skotið fyri og øðrum eftir, men triðja skotinum hjá Páll Klettskarð kláraði hann ikki at bjarga og full uppiborið legði KÍ seg á odda 2-0 og sigurin tóktist at vera í hús, men teir seinastu minuttirnar bleiv KÍ sett undir eitt stórt trýst og tað eydnaðist Birkirkara at minka um munin til 2-1 í 88 minutti, men so komu ikki fleiri mál og KÍ vann fult uppiborið og er hetta fyrstu ferð í søguni hjá KÍ, at teir hava leikt seg víðari í Europa Leauge.
Stórt tillukku allir samlir.
SáH


text:
Nær byrjaði tú við flogbólti?
Byrjaði at spæla flogbólt tá eg var 14 ára gamal.
Hví valdi tú flogbóltin?
Vit vóru 5-8 vinmenn, sum ætladu at byrja uppá okkurt nýtt, og tad endaði vid flogbólti.
Hvørjum liðum hevur tú spælt við?
Eg havi spælt vid Fleyr, Nordre 66 og ÍF Føroyar.
Hvat fyri positión dámar tær best at spæla á vøllinum?
Kann bara siga miðblokkur, tad einasta stað, eg so at siga havi spælt. ;)
Hvør er títt flogbólts idol?
Idolini mugu nokk vera teir sum spældu í bestu deildini, tá eg byrjadi at spæla, sum Jan Hentze og Tummas Óli Mortensen úr Fleyr og Trygvi Poulsen úr Mjølnir.
Hvat er títt besta flogóltsminni?
Tad mugu vera meistaraheitini í 2000, og í 2006. Annars er øll tíðin, eitt langt gott minni.
Hvat eru/vóru tínir bestu eginleikar á vøllinum?
Hehe kenni ikki nakra styrki hjá mær. Styrkin er nokk tad, at eg vil og gevi alt fyri liðið.
Hevur tú nøkur góð ráð til onnur, sum vilja spæla flogbólt?
At vinna er altíd stuttligast :)
Álopspæl ella verjuspæl?
Løgid nokk, havi eg altíd dámt mær verjuspælid mest. Men vid Libero á bananum, so vóru ikki nógvir tjansir hjá mær í verjuspælinum. Skal so sigast, at nokk allir Libero, eru betri enn eg í verjupartinum.
Hvar sært tú teg um 10 ár?
10 ár eldri og still going strong á 1. deild B.
Hvør skal svara næstuferð?
Hevarin hjá kvinnunum, Anna Falkenberg.


text:
Í sambandi við vitjanina hjá hennara hátign Magrethu drotning vil eg vegna Kvívíkar kommunu takka øllum, sum hava verið við til at fáa vitjanina lagda til rættis.
Takk Dánjal Joensen og Ann Sølvia Selmarsdóttir Purkhús fyri tykkara framløgur fyri drotningini. Takk fyri Ole Jacob Nielsen fyri handan og frásøgn av sera vøkru gávuni. Eisini eina stóra tøkk til kvinnurnar, sum serveraðu kaffi og annað gott fyri okkum øllum aftan á vitjanina.
Somuleiðis vil eg takka starvsfólkunum hjá Kvívíkar kommunu, sum hava syrgt fyri, at alt varð klárt til hesa fínu vitjan. Síðst, men ikki minst, vil eg fegin takka øllum borgarum og øðrum fyri at hava verið og heilsað drotningini á vitjanini í Kvívík.
Heilsan
Hans Jóhann Sørensen, borgarstjóri


text:
hansara
FaroeseEdit
PronunciationEdit
PronounEdit
hansara (genitive singular)
Usage notesEdit
- hansara hús - his house
- tað er hansara frakki - it's his coat
- hon var hugtikin av styrki hansara - she was impressed by his strength
- søgur hansara hugfangaðu meg - his stories fascinated me
- dóttir hansara - his daughter
- kona hansara - his wife
- abbasystir hansara - the sister of his grandfather
- eg fari niðan til hansara - I'll go up to him
DeclensionEdit
See alsoEdit
ReferencesEdit
- Jóhan Hendrik W. Poulsen, et al.: Føroysk orðabók. Tórshavn: Føroya Fróðskaparfelag 1998. (the examples of this entry are taken from there)


text:
Aftaná eitt ótal av bókum um menn kemur endiliga ein bók um kvinnur. Óli Jacobsen hevur skrivað bókina, har 20 kvinnur føddar millum 1890 og 1932 greiða frá sínum lívi og gerandisdegi, sum uttan at siga ov nógv er sera ymiskur frá okkara gerandisdegi í dag.
Dømi úr bókini:
– Mathilda í Kaldbak rak eitt danskt barnaheim fyri 100 árum síðani
– Anna fór til gongu við rossi úr Norðradali til Havnar til handils
– Mathilda á Eiði misti tveir brøður í sama skipbroti og kundi tí ikki konfirmerast í hvítum kjóla
– Johanna Mathea seymaði kjóla til drotning Ingrid
– Johanna hoyrdi ikki frá dronginum í fimm ár, eftir at hann var tikin í Russlandi
– Brynhild sá jólaskipið søkka í Fugloyarfirði
– Marin ferðaðist til gongu og við báti at koppseta føroyingar móti tuberklum
Á framløguni í Miðlahúsinum fríggjadagin 3. november kl. 16 verður upplestur úr bókini, og Kvinnufelagið og høvundin siga nøkur orð. Drekkamunnur verður at fáa, og møguleiki verður at ogna sær bókina og at fáa høvundin at signera.


text:
Jesper Møller stendur á odda fyri stóru donsku fyritøkuni Toms Gruppen, sum m.a. fevnir um merkini Anthon Berg, Ga-Jol, Toms, og Galle&Jessen. Hann hevur verið partur av Toms Gruppen síðan 2004 og hevur hesa tíðina megnað at venda einum undirskotið til yvirskot. Tey 1.200 starvsfólkini á fyritøkuni framleiða árliga uml. 35.000 t av sukurvørum á virkjum í Danmark, Svøríki, Týsklandi og Póllandi. Jesper Møller fer á Vinnudegnum at halda fyrilestur um menningina av kappingarstyrkini hjá fyritøkuni, har atlit verður tikið til bæði tað siðbundna og tað nýggja.
Melda til Vinnudagin 2013 nú.


text:
Rognkelsi (rognkelsisættin),
grárognkelsi !, reyðrognkelsi F .
Cyclopterus lumpus Linné, 1758
Stødd: Rognkelsi verður upp í góðar 60 cm, vanliga um 30-40 cm. Siljafiskarnir eru smærri enn rognafiskarnir.
Dýpi: Rognkelsi er úr fjøruni og vatnskorpuni niður á 50-200 m, onkur sigur 400 metrar. Tað er eisini uppsjóvarfiskur úti á víðum havi.
Litur: Tað er myrkagrøn-grá-brúnt um bakið. Undir búkinum og eitt sindur upp á síðurnar er tað ljóst grønt. Í gýting eru siljafiskarnir myrkabrúnir ella svartir um bakið, reyðbrúnir um síðurnar og undir búkinum.
Lýsing: Rognkelsi er stutt, høgt og rættiliga breitt í skapi. Fremra ryggfjøðurin er umskapað til ein margháttligan vøkstur, tornir á bakinum. Aftara ryggfjøður er aftast á sporlinum, og sama er gotfjøðurin. Tær eru eins til støddar og hava vanliga fjaðraútsjónd. Uggafjaðrarnar eru nakað stórar og eru fremst við kápuna og inn undir øsið. Sterturin er rundaður aftan. Búkfjaðrarnar eru umskapaðar til ein súgvikopp, ið situr fremst undir búkinum. Fiskurin sýgur seg viðhvørt fastan á steinar og annað. Á hvørji síðu eru trý røð av beinkendum naddum, frá høvdinum og aftureftir. Tað hevur flatan búk, kann standa uppreist. Skræðan er serliga tjúkk.
Eyðkenni: Sera klumput í útsjónd. Kann neyvan mistakast fyri nakran annan fisk her um leiðir.
Týdningur: Summastaðni verður tað veitt. Rognini verða onkustaðni brúkt til kaviar. Í Føroyum hevur rognkelsi ikki havt vinnuligan týdning.
da: Stenbider – Kvabso, en: Lumpfish, fr: Lompe, ís: Hrognkelsi, no: Rognkall – Rognkjekse, tý: Lumpfisch
Sí myndir og videoklipp her.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.